
Nu-mi fac nici un merit din ceea ce ziarele au numit 
misterul casei singuratice. Sînt poliţist de prea mult timp ca 
să nu ştiu că tipul care îşi face singur reclamă n-o 
nimereşte bine. Deci, dacă vă spune cineva că 
superintendentul Minter de la Scotland Yard încearcă să-şi 
facă faimă, aruncati-le o privire uritâ din partea mea. 

„Superintendent” îţi umple gura şi oricum nu este 
familiar. Nu că eu i-aş încuraja pe tinerii poliţişti să-mi 
spună „Sooper” în faţă. Nu zic asta niciodată. Doresc să mi 
se adreseze cu „sir”, dar îmi place să-i aud vorbind despre 
bâtrinul Sooper, cu condiţia să nu folosească un anume 
adjectiv. 

Domnul John C. Field mi-a spus Superintendent. Pînă 
cînd n-a pronunţat cuvintul n-am ştiut că are atitea silabe. 

Nimănui nu-i place să recunoască cînd a greşit, dar 
trebuie să spun că mi-am încălcat toate regulile cînd l-am 
plăcut la prima vedere. Este foarte bine să-ţi pierzi minţile 
după o fată cînd o vezi prima dată, dar nu e bine să 
categoriseşti un bărbat după prima impresie. Pentru că un 
bărbat care te impresionează de prima oară cînd îl intilneşti 
se va da peste cap să te facă să ai o părere bună despre el. 
Şi bărbaţii normali nu fac asta. O fac voiajorii comerciali şi 
actorii, dar ei nu sînt normali. 

John C. Field era un tip pe care oricine îl putea admira. 
Era înalt, cu umeri lati şi arăta bine în ciuda celor cincizeci 
şi ceva de ani şi a părului grizonat. Se comporta ca un 
gentleman, ştia să povestească frumos şi era o gazdă 
perfectă. Intotdeauna te servea cu ţigări de foi. 

L-am întîlnit într-un mod ciudat. Locuia într-o casă 
mititică pe malurile rîului Linder. Cred că nu cunoaşteţi rîul 
Linder - este un piriu cu pretenţii de rîu pînă cînd se varsă 
în Tamisa între Reading şi Henley, unde este pus la locul 
care i se cuvine şi se numeşte „Bourne”. Pe malul celălalt al 

piriului este o casâ, al cârei proprietar era un domn Max 
Voss. El a construit-o şi i-a tras electricitate de la Reading. 
Eu m-am dus să fac nişte investigaţii legate de această linie 
electrică. Pe atunci eram într-un departament special al 
Scotland Yard-ului şi făceam o muncă despre care poliţia 
ținutului nu ştia nimic. Nu este o ilegalitate să foloseşti 
energia electrică, dar cam pe atunci fraţii Flack şi Johnny 
McGharth şi încă vreo doi, trei din marile bande de 
falsificatori se ocupau intens cu tiparniţe personale, deci 
cînd am auzit despre o locuinţă care folosea multă 
electricitate am intrat la bănuieli. 

Aşa că m-am dus la Hainthorpe şi m-am întîlnit cu dl. 
Voss. Era un bărbat zdravăn, roşcovan la faţă, cu o 
mustăcioară albă, care-şi pierduse picioarele datorită 
degeraturilor în Rusia. De aceea casa lui era plină de 
aparatură electrică. Avea scaune electrice care-l duceau 
dintr-o cameră în alta, ascensoare electrice şi chiar şi în 
baie un soi de macara electrică care-l putea ridica din 
scaun în baie şi invers. 

— Şi acum, a zis cu o sclipire în ochi, poate veţi dori să 
vedeţi tiparniţa cu care fac bani falşi ! 

A chicotit de rîs cînd şi-a dat seama că a pus punctul 
pei. 

M-am dus acolo pentru o oră şi am stat trei zile. 

— Râmineti peste noapte, oricum, a zis. Valetul meu, 
Veddle, vă va da orice doriți pentru la noapte. 

Voss era un om interesant care fusese inginer în Rusia. 
Nu era total neajutorat, pentru că putea să şchiopăteze 
cumva sprijinit în cîrje, dar nu era o privelişte plăcută la 
vedere. 

Era destul de tirziu cînd am sosit aşa că n-a fost nevoie 
sa mă convingă să ramin la cină, mai ales cînd am auzit că 
urma să vină şi tînărul Garry Thurston. İl cunoşteam pe 
Garry Thurston - îl întâlnisem de vreo şase ori pe 
Marlborough Street şi Bow Street şi la alte tribunale de 
poliţie. Avea mai multe sancţionări pe carnetul său de 
conducere decit orice tînăr bogat pe care-l cunosc. 

Pasiunile lui erau să conducă prin barajele de poliţie şi să 
parcheze în locurile interzise. Un tînăr strălucit - un nou tip 
de infractor creat de regulile de circulaţie. 

Avea o casă mare în vecinătate şi se împrietenise cu 
dl. Voss. Poate că n-am dreptate, dar mie îmi plac aceşti 
tineri aiuriţi pe care şcolile publice şi universităţile îi produc 
cu miile. 

S-a oprit ca trăznit vâzindu-mâ în fumoar. 

— Dumnezeule ! zise el. Ce-am făcut ? 

Cînd i-am spus că sînt doar pe urmele unor falsificatori 
a părut foarte dezamăgit. 

Era un băiat simpatic; dacă vreodată aş avea 
nenorocul să fiu însurat şi să am un băiat, el ar fi tipul care 
mi-ar face cele mai puţine probleme. Nu ştiu ce vor să 
spună romancierii cînd scriu „oameni curâtei”, dacă nu 
cumva se referă la cei care fac baie în mod regulat, dar am 
vaga idee că el era genul de bărbat pe care-l au în minte. 

Eram cam pe la jumătatea cinei cînd am auzit pentru 
prima dată numele domnului Field. S-a ivit în legătură cu o 
problemă de braconaj. Voss a spus că ar dori ca poliţiştii lui 
Field să stea pe malul lor; a fost prima dată cînd am aflat că 
Field era sub protecţia poliţiei şi am întrebat de ce. Atunci a 
intervenit tînărul Thurston. 

—O să aibă nevoie de un regiment de soldaţi să-l 
păzească dacă se întîmplă ceva din ceea ce cred eu că se 
întîmplă, a zis; avea în voce ceva care m-a făcut să mâ uit 
la el. Dacă am văzut vreodată ură în ochii unui om, acela 
era Garry Thurston. 

Am observat că dl. Voss a schimbat subiectul şi, după 
ce tînărul a plecat acasă, mi-a spus de ce. 

— Thurston are ceva cu omul acesta, Field, a spus el, şi 
nu mai este nevoie să-ţi spun că este vorba despre o fată - 
secretara lui Field. Este o fată încântătoare şi după cite ştiu 
Field o tratează cu tot respectul pasibil. Dar Garry şi-a 
băgat în cap faptul că la Lone House se întîmplă ceva 
sinistru. Cred că este rezultatul psihologic al faptului că 
bietul Field locuieşte într-o casă numită Lone House. 


Aşa mi-am explicat o multime de lucruri. Tinerii 
îndrăgostiţi sînt aproape firesc ca nişte tinere animale 
ucigaşe. Dacă este normal sau nu să vrei să-l ucizi pe cel 
care-o stringe de mînă pe fata care-ţi place, n-aş putea să 
spun. Bănuiesc că este normal. Personal vorbind, eu nu mi- 
am pierdut minţile decît din cauze naturale. 

Ceea ce mă intriga erau „poliţiştii lui Field”. Pentru un 
motiv sau altul Field se temea pentru viaţa lui şi plătea o 
sumă frumuşică pe an pentru atenţia poliţiei. Tot timpul 
erau doi oameni de pază lingă casă. 

N-aş fi putut nimeri mai bine decit la dl. Voss ca să aud 
toate noutăţile din vecinătate. Cred că bătrânelul roşcovan 
era cel mai mare birfitor pe care-l întâlnisem vreodată. Ştia 
poveştile tuturor pe o rază de 20 de mile, putea să-ţi spună 
toate afacerile lor particulare, de ce s-au rupt logodnele, 
cine a făcut-o pe doamna cutare să plece pe Riviera atit de 
grăbită în martie trecut şi de ce lordul cutare îşi vinde 
tablourile. 

Mi-a spus o mulţime de lucruri despre Field. Locuia 
singur, doar cu câţiva servitori, nu primea musafiri, cu 
excepţia unui negru care venea cam o dată pe lună, un 
tînăr bine îmbrăcat şi o mulatră destul de drăguță care 
venea rar. 

— Foarte puţină lume ştie aceasta. Vine pe rîu, uneori 
într-o şalupâ, citeodatâ cu negrul, citeodatâ fără el. De 
obicei vin seara, stau o oră sau două şi dispar. Inainte de a 
veni ei, Field îşi trimite toţi servitorii de-acasă. 

De data asta am chicotit eu. 

— Sună a mister. 

Vosis a zimbit. 

— Nu este nimic misterios în călătoria lady-ei 
Kingfether în Africa de Nord, a spus el, şi a început să-mi 
spună o poveste lungă. 

A fost o poveste destul de interesantă. De fiecare dată 
cînd mă trezeam se întâmpla ceva. 

M-am dus la culcare târziu şi obosit, m-am trezit la 
şase dimineaţa, m-am îmbrăcat şi m-am dus în grădină. DI. 

Voss îmi spusese că valetul lui, Veddle, se va ocupa de 
mine, dar naiba să-l ia, nu dăduse nici un semn nici în seara 
anterioară, nici în dimineaţa aceea, dar mi-am dat seama 
de ce cînd l-am întâlnit deodată pe drumul dinspre căsuţa 
în care locuia. A încercat să mă evite dar am vederea foarte 
bună pentru un om de şaizeci de ani. Dacă l-ai văzut o dată 
pe Veddle nu-l mai poţi uita. Un bărbat greoi, cu o faţă 
rotundă şi ochi care nu te privesc niciodată drept - l-aş fi 
putut recunoaşte de la o milă. Cînd Voss spusese „Veddle” 
nici nu visam că era acelaşi Veddle care trecuse prin miinile 
mele de trei ori. Bineînţeles, cînd un infractor îşi ia o slujbă 
respectabilă devine Smith. 

Desigur, mă cunoştea. 

— Vai, dl. Minter, zise el în felul lui lunecos, ce 
surpriză ! 

— Nu ştiai că sînt aici, nu ? am spus. 

A tuşit. 

— Păi, ca să vă spun adevărul, ştiam, a spus el, dar m- 
am gîndit că ar fi mai bine să nu vă ies în cale. DI. Voss ştie, 
a adăugat el repede. 

— Despre comdamnările tale anterioare ? 

A încuviinţat. 

— Ştie că două dintre ele au fost pentru şantaj ? am 
întrebat. 

De data aceasta a zimbit strimb. 

— Este un drum fără întoarcere, domnule Minter. M-am 
lăsat de treburi din acelea. Da, dl. Voss ştie ! Ce domn 
extraordinar ! Ce păcat că Dumnezeu l-a lovit în felul acesta 
| 

Nu mi-am pierdut prea mult timp cu omul acela. 
Şantajul este una dintre infracțiunile care-mi fac greață şi 
aş prefera să am de-a face cu un cuib de şerpi decit cu tipul 
acesta de infractori. Bineînţeles, nu i-am spus nimic 
domnului Voss despre această conversaţie, pentru că 
poliţia nu-şi trădează niciodată clienţii. Voss este cel care a 
menţionat subiectul la prînz. 


— Valetul acesta al meu, Veddle, este un fost 
puşcăriaş, a spus. Mă întreb dacă l-aţi recunoscut. Este un 
tip cumsecade şi cred că-l plătesc destul pentru a-l ţine pe 
calea cea dreaptă. 

Nu i-am spus că nu puteai să plăteşti un infractor 
destul pentru a-l ţine pe calea cea dreaptă pentru că nu 
există atâţia bani pe lume, deoarece nu am vrut să-l 
descurajez. 

În după-amiaza aceea l-am văzut pe Veddle în nişte 
împrejurări ciudate. Fusese întotdeauna puţin dandy şi 
avusese multe succese cu femei din toate clasele sociale. 
Nici un bărbat nu poate înţelege fascinația pe care o 
exercită un anume tip de bărbat asupra unui anume tip de 
femeie. Nu este o problemă de înfăţişare sau virstâ, este un 
fel de hipnotism. 

Mă plimbam de unul singur de-a lungul rîului. Riul 
separa proprietatea domnului Voss de domeniul Lone 
House. Lone House era o clădire pătrată şi albă, aşezată în 
vîrful unei pajişti în pantă care începea să urce de la riul ce 
aproape forma un lac acolo, deoarece se lâtea în ceea ce 
localnicii numesc Flash. 

Pe partea domnului Voss este o pădurice care ascunde 
vederea casei. Veneam dinspre Fay Copse, cum i se spune, 
cînd l-am văzut pe Veddle aşteptind la marginea piriului. O 
fată vislea pe Flash. Era cu spatele la valet, aşa că nu l-a 
văzut până cînd n-a ajuns la mal şi nu şi-a legat barca. 
Atunci s-a apropiat de ea. Desigur că m-a interesat şi am 
mers mai încet. Aşa cum fata nu-l vedea pe Veddle, nu mă 
vedea pe mine şi eram cam la şase metri de cei doi cînd el 
s-a apropiat de ea şi şi-a ridicat pălăria. 

Nu cred că am mai văzut ceva atit de frumos ca 
această fată, Marjorie Venn, aşa că am înţeles de ce Garry 
Thurston se îndrăgostise de ea. Dacă nu mi se cere la 
poliţie, nu pot să descriu o femeie. Pot să scriu ce culoare 
de ochi sau de păr au, cum le este tenul sau ce înălţime au, 
dar n-am fost niciodată în stare să spun de ce sînt 
frumoase. Ştiu doar cînd sînt frumoase sau nu: ea era. 


S-a întors repede şi s-a îndepărtat de el. A urmat-o, 
vorbind tot timpul şi deodată l-am văzut apucînd-o de braţ 
şi întorcînd-o spre cl. M-a văzut şi a spus ceva, iar Veddle s- 
a întors şi a lăsat să-i cadă mina. Ea nu a încercat să se 
întâlnească cu mine, ci a plecat repede, lăsîndu-l acolo ca 
pe un prost. Dar este foarte greu să faci să se simtă prost 
un tip care a făcut trei pedepse pentru înşelăciune. M-a 
întîmpinat cu zâmbetul lui viclean. 

— O bucăţică bună de tot, a spus el. O prietenă de-a 
mea. 

— Aşa se pare, am spus eu. N-am văzut niciodată pe 
nimeni care să pară mai prietenos. 

A zimbit şmechereşte. 

— Aşa sint femeile dacâ te plac, spuse el. 

— Cine a fost ultima femeie pe care ai şantajat-o ? l-am 
întrebat. 

Dar, Doamne, nici nu putea să-l stânjenească. A zimbit 
simplu şi şi-a continuat drumul. 

M-am uitat după el, intrebindu-mâ dacă nu încerca s-o 
ajungă pe fată. Nici nu făcuse o duzină de paşi cînd, după 
un pâlc de copaci a apărut legănându-se un bărbat care 
cred că era Field însuşi. Uneori, poţi să-ţi dai seama după 
mersul unui om ce are în cap şi mă întrebam dacă Veddle 
are acest dar. Dacă l-ar fi avut ar fi rupt-o la fugă, darela 
continuat s-o ţină drept înainte. 

L-am văzut pe Field stindu-i drept în drum. A pus o 
întrebare şi în secunda următoare pumnul lui a lovit şi 
Veddle a căzut. Spre surprinderea mea, a vrut să se bată, s- 
a ridicat şi a mai luat una în falcă care l-ar fi năucit pe orice 
om normal. 

Nu era treaba mea, dar sînt om al legii şi am 
considerat că era momentul să intervin. Cînd am ajuns lîngă 
dl. Field, Veddle fugea de-i sfiriilau călcâiele. Am fost putin 
luat prin surprindere când Field mi-a întins mina. 

— Sinteti Superintendentul Minter ? Am auzit că locuiti 
în vecinătate, a zis. Sper că nu mă veţi urmări pentru 
încălcare de proprietate - aceasta este o scurtătură spre 

Hainthorpe Station şi o folosesc foarte des. Nu ştiu daca di. 
Voss are ceva împotrivă. 

Inainte ca eu să-i spun că nu ştiam ce crede dl. Voss 
despre încălcarea proprietăţii a continuat: 

— Aţi văzut acel mic incident ? Cred că mi-am ieşit din 
fire cu tipul acela, dar nu este prima dată cînd o 
inoportunează pe tînăra doamnă. 

M-a invitat la el acasă să bem ceva şi, intorcindu-ne 
unde era schiful legat, a vislit pînă la malul celălalt. Ne-am 
oprit la un mic ponton şi am mers împreună pe pajişte spre 
uşile biroului său. Am văzut că în faţa lor iarba era roasă şi 
exista o porţiune de pâmint gol - e nostim că un poliţist 
înregistrează aceste lucruri automat. 

Micul birou era frumos mobilat şi evident dl. Field era 
un om care călătorise mult, pentru că toţi pereţii erau 
acoperiţi cu ciudăţenii: lănci şi suliţi africane, iar pe rafturi o 
colecţie de olărie băştinaşă. M-a văzut uitîndu-mă şi s-a dus 
la perete de unde a luat o sabie cu lamă lată. 

— Aceasta vă va interesa dacă ştiţi ceva despre Africa, 
a spus. Este sabia Tuna. l-a aparţinut şefulul din Ituri - un 
bărbat care mi-a dat o grămadă de furcă şi care a prezis că 
sabia nu va fi niciodată băgată în teacă până cînd nu-şi va 
găsi teaca în nedemna mea persoană. 

A zâmbit. 

— Am luat-o din trupul lui după o luptă într-o pădure, 
deci precizarea lui nu are posibilitatea de a se îndeplini. 

Lama era extraordinar de strălucitoare, aşa că i-am 
spus că probabil este necesară foarte multă muncă pentru 
a o menţine lustruită, spre surprinderea mea mi-a spus că 
este făcută dintr-un aliaj care menţine lama strălucitoare - 
un fel de otel inoxidabil băştinaş. 

A pus sabia la loc şi timp de un sfert de oră am vorbit 
despre Africa, unde după cum mi-a spus îşi câştigase 
averea; apoi am vorbit despre ţară şi doar spre sfârşitul 
conversatiei noastre a menţionat faptul că avea doi 
detectivi care-i supravegheau casa. 

— Mi-am fâcut multi duşmani in viatâ, a spus, darnu a 
explicat cum şi i-a făcut. 

M-a dus cu barca pe malul celălat al Flash-ului şi m-a 
invitat la cină. Urma să mă duc în seara următoare. Era 
genul de om care-mi plăcea: fuma trabucuri bune şi nu 
numai că le fuma dar le şi dădea celor care le apreciau. 

În drumul înapoi spre Hainthorpe l-am întâlnit pe dl. 
Voss sau, mai bine zis, m-a întâlnit el pe mine. Cărările, de 
pe moşia lui erau la fel de netede ca o masă de biliard şi la 
fel de late ca o şosea obişnuită şi aşa trebuiau să fie pentru 
că-şi conducea scaunul electric cu treizeci de mile pe oră. 
Era mai mare decit un scaun de baie şi era dotat cu baterii 
şi dacă n-aş fi sărit în tufişuri aş fi aflat şi cît de greu este. 

Nu am crezut că era necesar să-i ascund ceva despre 
Veddle, aşa că i-am spus ce am văzut. S-a înnegrit de furie. 

— Ce animal ! a spus el. l-am dat o şansă şi aş fi trecut 
peste o mică găinărie, dar aceasta este o insultă care nu 
poate fi iertată. 

În fiecare după-amiază avea obiceiul să urce pînă sus 
pe Jollyboy Hill, de unde avea o privire minunată a regiunii 
şi pentru că s-a oferit să meargă cu viteza scăzută am mers 
lîngă el, deşi era un pic de urcuş. Din virful dealului se 
vedea riul curgind mile în şir, iar Lone House părea cam 
mică pentru a fi centrul unei proprietăţi de o mie de acri. 

În direcţia opusă se vedea Dodey Manor, o veche casă 
elisabetană unde trăiseră strămoşii lui Garry Thurston sute 
de ani. 

— Garry este un băiat simpatic, a spus dl. Voss 
îngândurat. Nu-i spune despre Veddle - n-am nevoie de o 
crimă aici. 

În seara aceea am luat masa cu el, deşi ar fi trebuit să 
mă întorc la Londra, iar el a aranjat ca maşina sa să mă ia 
de la Lone House după masa de seară şi să mă ducă înapoi. 

— Sinteti foarte favorizat, a zis. Din cîte ştiu, Field nu 
invită prea multă lume la el acasă. Este un tip retras şi de 
cînd sînt aici nu a venit să mă vadă şi nici nu m-a invitat la 
el. 

L-am văzut pe Veddle în seara aceea. Avea cel mai 
frumos ochi vînăt pe care l-am văzut vreodată, dar pentru 
că n-a vorbit despre aceasta m-am gîndit că aş da dovadă 
de tact dacă n-aş spune nimic. 

Mă simţeam doar puţin îngrijorat pentru că Veddle era 
cotat de poliţie ca un tip periculos. Se luptase de două ori 
cu poliţiştii care fuseseră trimişi să-l aresteze şi-o dată 
scosese o armă la ei. Ştiam aceasta pentru că eram unul 
dintre detectivi. 

Dimineaţa mă plimbam prin grădină cînd l-am văzut 
venind dinspre căsuţa lui şi am crezut că ar fi înţelept să-l 
sfătuiesc. 

— Ai găsit ce-ai căutat, am spus, dacă ai fi înţelept ai 
uita ce s-a întîmplat ieri după amiază. 

S-a uitat la mine puţin ciudat. Aş jura că a fost una 
dintre puţinele dâti cînd s-a uitat drept în ochii cuiva. 

— Va găsi ce-l aşteaptă, a zis şi s-a întors din drum 
imediat. 

În după-amiaza aceea am stat pe terasa de la 
Hainthorpe. Era o zi caldă, somnoroasă, după o puternică 
aversă de ploaie şi eram pe jumătate adormit cînd l-am 
văzut pe dl. Voss deplasindu-se de-a lungul cărării în faţa 
terasei în scaunul său electric. Mergea foarte repede. L-am 
urmărit cu privirea pînă cînd a dispărut în păduricea de 
lîngă marginea rîului, apoi i-am văzut scaunul ieşind pe 
partea cealaltă şi urcind cărarea şerpuitoare către Jollyboy 
Hill. 

DI. Voss purta un melon alb şi un costum gri, aşa că 
erau uşor de reperat chiar şi de la distanță de o milă şi 
jumătate, deoarece, aşa cum am spus, am vederea bună. 

În ziua aceea a stat acolo mai mult decît de obicei - îmi 
spusese că nu stă niciodată mai mult de zece minute 
pentru că răceşte foarte uşor. In timp ce era acolo privirile 
mele râtâceau spre pădurice şi am văzut ridicîndu-se un 
firicel de fum, aşa că m-am întrebat dacă nu cumva 
aprinsese cineva focul. Era destul de cald - o zi din acelea în 
care un foc izbucneşte uşor într-o pădure. Fumul s-a 

împrăştiat şi apoi l-am văzut pe dl. Voss coborind dealul în 
scaunul său şi trecînd prin pădure. Peste cîteva minute îmi 
făcea cu mina cînd întorcea scaunul pe panta uşoară care 
ducea în faţa casei. Şi-a ghidat maşina pînă unde eram - 
terasa era lată şi acoperită cu piatră. 

— Aţi văzut cumva fum venind dinspre pădure ? Am 
crezut că iarba a luat foc. 

l-am spus că l-am văzut. A dat din cap. 

— Nu era nimic acolo, dar am fost puţin îngrijorat. Anul 
trecut am pierdut o plantație bună din cauza ţiganilor care 
au aprins foc şi au uitat să-l stingă înainte de a pleca. 

Ne-am plimbat puţin şi mi-a spus că a aranjat ca Rolls- 
ul său să mă ia de la Lone House la ora zece. 

— Sper că nu îi veţi spune lui Garry despre Veddle, a 
zis. Vreau să scap de el - de Veddle, vreau să spun. Am 
auzit atitea despre omul acesta şi nu pot să-mi permit să ţin 
astfel de oameni pe lîngă mine. 

M-a întrebat în legătură cu trecutul lui Veddle, dar 
fireşte am fost precaut, pentru că ori cît de rău ar fi un om, 
poliţia nu-l trădează niciodată. Totuşi, ştia că Veddle fusese 
acuzat de şantaj şi am crezut că era necesar să-i spun că 
acest fost puşcăriaş era considerat periculos. 

M-a rugat să intru cu el în casă pentru că Veddle avea 
o după-amiază liberă, aşa că l-am ajutat să urce în lift şi pe 
mica bandă rulantă pe care o avea la primul etaj. Cînd am 
ajuns înapoi pe terasă eram complet treaz şi m-am aşezat 
să citesc un caz care era complet prezentat în ziarul de 
dimineaţă şi care mă interesa. Nici nu deschisesem bine 
ziarul cînd una dintre servitoare a venit să-mi spună că 
eram căutat la telefon. Nu-l cunoşteam pe cel care mă 
căuta, dar a spus că este unul dintre detectivii angajaţi să-l 
păzească pe dl. Field. Nu i-am recunoscut vocea. 

— Sinteti Superintendentul Minter ? Vreti să veniţi la 
Lone House ? A fost ucis dl. Field... 

Am fost atit de surprins încît n-am putut să spun nici 
un cuvînt. 

— Ucis ! am spus. Ucis ? 

Apoi punind receptorul jos, m-am repezit afarâ din casâ 
şi am alergat de-a lungul cărării prin pădure pînă la locul 
imediat vis-ă-vis de Lone House. Detectivul aştepta într-o 
barcă. Era atit de agitat şi de supărat încît n-am înţeles 
nimic din ce spunea. A luat-o la fugă pe pajişte şi eu după 
el. 

Uşile dispre pajişte erau larg deschise şi, chiar înainte 
de a intra în cameră am văzut pe pămîntul umed şi negru 
din faţa uşii, marca netă a unui picior gol. Omul nu o 
văzuse, aşa că l-am împins într-o parte chiar în clipa în care 
voia să calce pe ea. 

Am intrat primul în cameră şi l-am văzut pe Field. 
Zăcea în mijlocul camerei, nemişcat, şi din spatele lui ieşea 
minerul săbiei din Tuna. 

Capitolul Il 


Nu trebuie să fiu doctor pentru a şti ca Field era mort. 
Era foarte putin sînge pe podea, ţinînd cont de dimensiunile 
lamei săbiei şi singurul semn de dezordine pe care l-am 
văzut atunci era o ceaşcă de cafea spartă în cămin ca şi 
masuta pe care se afla serviciul de cafea răstrunată pe 
podea. A doua ceaşcă nu era spartă; cafetiera se vărsase 
pe covor - probabil când Field a simţit că ar putea să 
răstoarne masa, aşa cum i-am arătat detectivului, al cărui 
nume era Wills. 

De obicei, într-un caz ca acesta munca unui detectiv 
este împiedicată de o mulţime de servitori care se vaită, 
aleargă de colo colo prin casă şi distrug orice indiciu care ar 
putea fi folositor unui poliţist. Deci, primul lucru care m-a 
izbit a fost liniştea totală a casei şi absenţa servitorilor. L- 
am întrebat pe Wills. 

— Servitorii sînt plecaţi de la prînz, a zis. DI. Field i-a 
trimis în oraş la un matineu de caritate pentru care le-a 
cumpărat bilete. 

S-a dus în hol şi l-am auzit strigind-o pe domnişoara 
Venn pe nume. Cînd s-a întors, a zis: 

— Probabil că a plecat şi ea, deşi aş fi putut să jur că 
am văzut-o pe pajişte acum o oră. 

L-am trimis să telefoneze inspectorului şef. Sînt genul 
de om care nu vrea să aibă necazuri şi nu există nici o cale 
mai bună de a avea probleme decit amestecul în treburile 
poliţiei locale. Nu spun că ne invidiaza pe noi, cei de la 
Sootland Yard, dar pot face lucrurile mult mai bine. Mi-au 
spus asta de multe ori. 

În timp ce telefona, m-am uitat la Field. Pe obraz avea 
o rană lungă de vreo cîţiva centimetri, ceva mai mult decit 
o zgirietură, dar asta trebuie să se fi întâmplat înainte de 
moartea lui, pentru că în buzunar am găsit o batistă plină 
de sînge. Nimic nu ar fi putut să provoace această rană 


16 


decit un cutitaş de hirtie care se afla pe masa de lângâ 
perete. Am examinat lama - era perfect curată, dar l-am 
pus deoparte pentru a fi examinat la microscop în cazul în 
care vreunul dintre aceşti inteligenţi detectivi din Surrey ar 
fi considerat că este necesar. Consider că trebuie să-i dai 
poliţiei locale tot ajutorul tău şi oricum era sigur că vor 
chema pe cineva de la Yard după ce-i vor fi dat asasinului 
timp destul ca să plece din ţară. 

Din birou se ieşea pe două uşi, una spre culoar şi 
cealaltă spre o cameră din spatele casei. De cealalată parte 
a culoarului era un fel de salon şi sufrageria. Am spus un fel 
de salon pentru că era prea confortabil pentru a fi un salon 
adevărat. 

Am încercat uşa spre camera din spate - era încuiată. 
Evident că exista o altă uşă spre aceeaşi cameră din culoar, 
dar şi asta era încuiată. 

Cînd Wills s-a întors de la telefon, telefonase deja şi 
unui doctor, mi-a povestit cum l-a descoperit. Era de gardă 
singur în după-amiaza aceea; al doilea detectiv plecase în 
oraş în maşina domnului Field, la matineul de caritate. Wills 
spunea că i se spusese să stea prin împrejurimi dar departe 
de casă şi să nu remarce nimic din ce ar vedea viu auzi. Se 
pare că nu erau nişte ordine neobişnuite. 

— Uneori, zicea Wills, veneau să-l vadă o femeie de 
culoare şi un tînăr negru. De fiecare dată primeam aceleaşi 
ordine. De fapt, urmăream rîul aşteptindu-i să apară. De 
obicei soseau într-o barcă cu motor din josul rîului şi 
acostau la pajişte. 

— Azi nu i-ai văzut ? l-am întrebat. 

A dat din cap. 

— Nu, numai ordinele pe care le-am primit astăzi erau 
la fel ca în zilele cînd erau aşteptaţi şi de obicei toţi 
servitorii erau îndepărtați ca şi Miss Venn. 

Am aruncat o privire rapidă prin casă. Curiozitatea este 
într-adevăr defectul meu şi voiam să ştiu cît mai multe 
despre aecst caz înainte să apară poliţia din Surrey, cu 

ghetele lor cu ţinte şi cu mîinile lor mari care acoperă toate 
ampretele. Cel putin aşa simteam atunci. 

Căutam în dormitorul lui Field cînd Wills m-a chemat 
jos. 

— Este inspectorul şef adjunct, a zis. 

Nu i-am spus ce părere am despre inspatearul şef 
adjunct, pentru că ţin la disciplină şi nu este treaba mea să- 
i montez pe tinerii ofiţeri împotriva superiorilor lor. Asta nu 
pentru că l-aş fi întîlnit vreodată pe inspectorul şef adjunct, 
dar am întîlnit alţii. 

— Dumneata eşti Minter ? vorbea inspectorul şef 
adjunct. 

— Da, domnule, am răspuns, aşteptindu-mâ la nişte 
ordine aiurea. 

— Amănuntele privind această crimă mi-au fost 
transmise la telefon de Wills şi am luat legătura cu Scotland 
Yard-ul. Vrei să preiei acest caz ? Am permisiunea şefului 
dumitale direct. 

Bineînţeles, îmi făcea plăcere şi i-am spus-o. A promis 
să revină după-amiază să mă vadă. Trebuie să spun că nu 
există în Anglia altă poliţie mai strălucită şi mai inteligentă 
decît cea din Surrey. Este una din poliţiile cele mai bine 
organizate şi oamenii sînt ca nişte ogari pe urmele 
vînatului. Să nu spună nimeni nimic împotriva poliţiei din 
Surrey - eu ţin cu ei. 

În primul rînd am căutat în biroul din camera de lucru. 
Am găsit un pachet de scrisori, o cutie de oţel încuiată şi 
căreia nu-i puteam găsi cheia, un pistol încărcat şi într-un 
plic o mulţime de hărţi şi planuri de la Kwange Diamond 
Syndicate. Ştiam de fapt că Field avea mari interese în 
industria diamantelor şi că avea proprietăţi de mare valoare 
în Africa. 

În alt sertar am găsit paşaportul şi carnetul de 
depuneri în bancă ca şi un mic registru privind investigaţiile 
sale. După cite puteam să înţeleg avea o avere cam deo 
jumătate de milion. Mă uitam prin aceste hirtii cînd Wills a 
venit să-mi spună că dl. Voss era pe malul celălalt şi dorea 

să ştie dacă pot să-l văd. M-am suit în barcă şi am 
traversat. Era în scaunul său şi tinea în mînă ceva care 
semăna cu un cartuş. 

— Am auzit despre crimă, a zis, mă întreb dacă asta 
are ceva de-a face cu cazul. 

Am luat cartuşul de la el, mirosea a sulf. Şi apoi, de sub 
pătura care-i acoperea genunchii a scos un pistol care arăta 
ciudat. 

— L-am găsit împreună în pădurice, a zis, adică 
servitorii mei le-au găsit urmînd instrucţiunile mele. Îţi 
aduci aminte Minter de fum - fumul pe care l-am văzut 
ieşind dintre copaci ? 

Uitasem totul despre asta pentru moment, dar acum 
mi-am amintit. 

— Este o mică bombă fumigenâ, se foloseau în război 
pentru semnalizare, a zis Voss. 

Faţa lui subţire era aprinsă de nerăbdare. 

— În momentul în care am auzit despre ce s-a întîmplat 
la Lone House, mi-am adus aminte de fum - era un semnal. 
Mi-am scos scaunul şi am venit drept aici cu doi valeti şi am 
căutat cu atenţie prin pădurice. Am găsit aceste două 
lucruri în spatele unui tufiş şi încă ceva. 

A mai căutat o dată sub pătură şi a scos al doilea 
cartuş, care, după cum am văzut, nu fusese descărcat. 

— Cineva aştepta acolo să dea un semnal. Trebuie să fi 
fost cel puţin două persoane, a zis. Şi apoi: Este mort, 
cred ? 

Am încuviinţat. A dat din cap şi s-a încruntat 

— E ciudat. Întotdeauna am crezut că o va sfirşi aşa. 
Nu ştiu de ce. Dar era un mister legat de acest om. 

— Unde este Veddle ? l-am întrebat şi s-a uitat fix la 
mine. 

— Veddle ? Acasă, bănuiesc. 

S-a întors şi a strigat la cei doi valeti care stăteau mai 
la distanţă. Nu îl văzuseră pe Veddle. L-a trimis pe unul 
dintre ei să-l caute. 

İl aveam pe Veddle în minte chiar din clipa în care 
văzusem trupul lui Field cu sabia din Tuna înfiptă în spate. 
Nu îi uitasem ameninţarea şi nici cazierul. Şi dacă era un 
om pe lume care trebuia să dea socoteală pentru fiecare 
minut din timpul său acela era Veddle. 

— Nu m-am gindit la el, a zis Voss încet. 

A încruntat din nou din sprincene şi a ris. 

— Nu se poate să fi fost Veddle, l-am văzut, Cînd l-am 
văzut ? S-a gindit putin. Acum dacă mă gîndesc bine nu l- 
am văzut toată dimineaţa dar cred că poate da socoteală 
pentru timpul său. Îşi petrece cea mai mare parte a 
timpului în sala servitorilor încercînd să-i sucească mintea 
cameristei. 

La cîţiva metri de pădurice era o căsuţă care dădea 
spre rîu şi care avea telefon. Valetul probabil că folosise 
acest telefon pentru că s-a întors în timp ce vorbeam şi a 
spus că Vedle nu era acasă şi nici nu fusese văzut. DI. Voss 
şi-a întors scaunul electric şi am mers lîngă el spre 
pădurice. 

În zonă se numea păduricea Tadpole - pe bună 
dreptate pentru că avea formă ele mormoloc: pilcuri mari 
care se răreau pînă cînd formau o coadă lungă, paralelă cu 
riul mergind în josul rîului. Se termina la marginea 
proprietăţii unde exista o alee îngustă care ducea la drumul 
principal. Atunci m-a izbit faptul că oricine s-ar fi ascuns în 
pădurice ar fi putut s-o şteargă fără să atragă atenţia chiar 
dacă malul celălalt fusese plin de poliţişti. 

Voss s-a întors acasă să se intereseze de servitorul lui. 
Mi-a promis să-mi telefoneze de îndată ce va fi terminat iar 
eu m-am întors la barcă şi am traversat. 

Cînd am ajuns erau acolo doi doctori şi spuseseră 
exact lucrurile pe care trebuie să le spună un doctor... că 
Field murise instantaneu... că numai un om foarte puternic 
ar fi putut să-l omoare şi că oricum era un lucru îngrozitor. 
Aduseseră cu ei o salvare şi am trimis corpul sub 
supravegherea lui Wills, apoi mi-am continuat cercetarea 
biroului. 

De fapt câutam cheile. İn casâ erau douâ camere 
închise şi deocamdată nu mâ simţeam îndreptăţit să sparg 
uşile înainte de sosirea servitorilor. 

M-am dus în spatele casei. Fereastra camerei închise 
era destul de sus şi erau trase nişte transperante albastre 
astfel încît nu vedeam înăuntru. Mai mult decit atit, 
fereastra era închisă pe dinăuntru. Aşa că am hotărit să 
aştept pînă cînd voi găsi cheile sau pînă cînd poliţiştii din 
Surrey, care erau pe drum, îmi vor aduce un şperaclu. 

De ce îi îndepărtase pe servitori în după-amiaza aceea 
şi ce îmi va putea spune Marjorie Venn cînd se va întoarce ? 
Într-un fel mă bazam pe secretară mai mult decît pe 
servitori pentru că oricum ştia mult mai multe despre viaţa 
lui intimă. 

M-am întors la birou şi mi-am reluat activitatea printre 
hîrtii. Răsfoiam un raport ingineresc referitor la mina 
Kwanga cînd am auzit un zgomot. Cineva bătea încet şi 
insistent. Recunosc că nu sînt un om nervos, 
superintendentii de poliţie rareori sînt. Dacă eşti nervos 
mori înainte de a deveni sergent. Dar de data asta am 
simţit cum mi se ridică puţin părul pentru că bătăile veneau 
de la uşa camerei închise. 

Nu era nici o îndoială în privinţa asta - ciocănitul venea 
din spatele uşii închise. M-am dus şi am încercat clanta. 
Cred în miracole şi m-am gîndit că poate cel care bătea 
deschisese uşa din interior, dar a trecut repede. 

Apoi am auzit o voce - vocea unei fete - strigînd 
„Ajutor” şi soluţia misterului mi-a apărut dintr-o dată. N-am 
mai aşteptat să apară cheile; lîngă uşa bucătăriei văzusem 
un topor mare - de fapt, mă gindisem că ar putea fi folositor 
în caz de necesitate. Am ieşit afară, am adus toporul şi, 
strigîndu-i fetei să stea deoparte, am deschis uşa în două 
minute. 

Stătea în picioare lîngă o canapea mare, cu aspect 
oriental, ţinîndu-se de spătar ca să nu cadă. 

— Sinteti domnişoara Marjorie Venn, nu-i aşa ? 

N-a putut să răspundă, dar a dat din cap. Faţa ei era ca 
moartea, chiar şi buzele îi erau aproape albe. 

Am făcut-o să ia loc şi i-am adus un pahar cu apă. 
Bineînţeles că în clipa în care s-a simţit mai bine a început 
să plingâ. Asta-i problema cu femeile - cînd pot fi folositoare 
devin inutile. A trebuit s-o liniştesc, dar au trecut zece 
minute pînă cînd a putut să vorbească şi să răspundă la 
întrebările mele. 

— De cînd sinteti aici ? 

— Unde este el ? a întrebat. A plecat ? 

Bănuiam că se referă la Field. M-am gîndit atunci că n- 
ar fi bine să-i spun că dl. Field era tocmai în drum spre 
morgă. 

—E o bestie ! a zis. Mi-a pus ceva în cafea. Sinteti 
detectiv, nu-i aşa ? 

l-am spus că sînt superintendent. Nu din snobism, dar 
vreau să mi se recunoască gradul. 

Mi-a trebuit mult timp să scot adevărul de la ea. 
Prînzise singură cu dl. Field şi el devenise cam prea atent. 

Se pare că nu era prima dată cînd se întîmpla aşa ceva - 
era prima dată cînd vorbea despre asta. Şi numai atunci şi- 
a dat seama că toţi servitorii fuseseră îndepărtați. 

De fapt, nu avea nimic să-mi spună din ceea ce eu deja 
intuiam. Nu se comparase corect, apoi schimbase tactica, 
îşi ceruse scuze şi ea crezuse că incidentul se terminase. 

— Plec în seara aceasta, a spus. Nu mai suport. A fost 
groaznic ! Dar îmi plăteşte un salariu foarte bun şi nu-mi 
puteam permite să renunţ. Niciodată nu m-am gîndit că 
poate fi atît de josnic. Chiar şi cînd cafeaua a fost amară la 
gust n-am bănuit nimic. 

Apoi a ridicat din umeri. 

— Locuiti aici, Miss Venn ? 

Crezusem că locuieşte acolo şi am fost surprins cînd a 
negat. Stătea cu chirie în căsuţa unei văduve cam la o 
jumătate de milă de acolo. Locuise în casă, dar se 
întîmplaseră anumite lucruri şi plecase. Nu era necesar să- 
mi explice care erau acele lucruri. Am început să am o altă 
părere despre domnul Field. 

Nu auzise nimic, nu-şi amintea cînd fusese dusă în 
cameră. Cred că cineva trebuie să-l fi întrerapt, el probabil 
că a ieşit şi a închis-o în cameră. 

Mai tîrziu Wills mi-a spus că se apropiase de casă şi 
Field ieşise furios şi-i ordonase să se întoarcă la post. 

M-am gîndit că, în acele condiţii, cînd era mai calmă 
să-i spun ce se întîmplase. A fost îngrozită, aproape să nu 
mă creadă. Apoi a apucat-o o criză de tremurat pe care eu 
am diagnosticat-o drept isterie. De data aceasta i-a trebuit 
ceva timp să se calmeze, iar prima persoană pe care a 
mentionat-o a fost Wills, detectivul. 

— Unde era el, cînd a fost comisă crima ? a întrebat. 

Am fost uimit de întrebare, dar ea a repetat-o. l-am 
spus că după cite ştiam Wills era pe drum stînd de pază. 

— Deci a fost aici ! a spus ea cu atita patimă încît am 
deschis ochi mari. 

— Bine înţeles că a fost aici. 

A dat din cap neajutorată. 

— Nu înţeleg. 

— Ascultâ domnişoarâ, am spus eu, şi deşi nu sint 
familist am un mod patern de a fi despre care s-a vorbit 
foarte mult - ce-i toată povestea asta cu Wills ? 

A tăcut mult timp şi apoi, ca orice femeie, a ocolit 
răspunsul. 

— Este îngrozitor... nu-mi vine să cred că este 
adevărat. 

— Ce-i cu Wills ? am întrebat-o din nou. 

Se gândi din nou la detectiv. 

— DI. Field avea intenţia de a-l concedia astăzi. Abia 
azi dimineaţă a aflat că este fratele acelui om îngrozitor - 
puşcăriaşul. 

— Veddle ? am întrebat repede şi a încuvinţat. 

— Ştiaţi că dl. Field este cel care l-a urmărit în justiţie 
pe Veddle ultima dată cînd a fost condamnat la închisoare ? 

Ştiam toate acestea, după cum îi explicasem. 

— Dar cum a aflat că Wills este fratele lui Veddle ? 

Field aflase din întîmplare. Vislea în josul rîului, aşa 
cum făcea uneori şi i-a văzut pe cei doi bărbaţi stind de 
vorbă pe mal. Se înțelegeau atit de bine încît a intrat la 
bănuieli şi cînd s-a întors l-a chemat pe Wills în birou şi l-a 
întrebat de ce are de-a face cu un om de felul lui Veddle, iar 
Wills a scăpat adevărul. Nu a încercat să nege faptul că era 
fratele fostului puşcăriaş. De fapt, numai atunci Field şi-a 
amintit cine era omul cu adevărat. 

— DI. Field mi-a spus, a continuat ea, că atitudinea lui 
a fost foarte nesatisfăcătoare şi că vrea să-l concedieze. 

Chiar în momentul acela a sosit inspectorul şef adjunct 
cu maşina şi a adus o mulţime de tineri străluciți care 
İnvâtaserâ toate cunoştinţele lor de detectivi din cărţi. Era 
penibil să-i urmăreşti căutînd amprente şi luînd mulaje de 
ghips ale piciorului gol precum detectivii din cărţi, mâsurind 
distanţele şi instalindu-şi aparatele de fotografiat chiar dacă 
nu era nimic de fotografiat cu excepţia mea. 

l-am spus şefului tot ce ştiam despre caz şi l-am rugat 
s-o trimită pe tinâra domnişoară acasă la gazdă cu maşina 

lui, apoi să-i trimită un doctor. Unul dintre stralucitii lui 
asistenţi a sugerat că ar trebui s-o considerăm suspectă, 
dar sînt anumite sugestii cărora nici nu le răspund - asta 
era una dintre ele. 

M-am dus cu adjunctul să-l văd pe dl. Voss care 
trimisese vorbă că avea veşti despre Veddle. Omul îi 
telefonase de la Guildford. De la jumătatea cîmpului a 
zburat către mine. Trebuie să spun că scaunul lui electric 
depăşise limita de viteză şi mă miram că nu fusese încă 
ucis. 

Sînt unii oameni care nu ar trebui niciodată să fie 
admişi în treburile poliției pentru că devin plini de 
entuziasm. Cred că ideile lor despre crime provin din cărți. 
Voia să ştie dacă avem ceva amprente, iar fața lui s-a 
înroşit cînd i-am spus despre tînăra închisă în casă. 

— Scandalos ! Groaznic ! Pe Dumnezeul meu, tipul ar 
trebui biciuit ! 

— A fost ucis, am spus, ceea ce este aproape la fel de 
rău. 

Apoi l-am întrebat despre Veddle. 

— N-am nici cea mai vagă idee despre cum a ajuns la 
Guildford. Trebuie să fi avut o maşină care să-l aştepte. 
Este lucrul cel mai uimitor care s-a întîmplat vreodată. 

— Ce-a zis ? l-am întrebat. 

— Nu prea multe. A zis că va lipsi două-trei zile, pentru 
că a fost chemat de un frate bolnav, înainte să pot să-i spun 
ceva de crimă a închis. 

M-am hotărît să caut în locuinţa lui Veddle. Era la 
marginea plantatiei şi avea două camere, dintre care una 
era un soi de bucătărie-sufragerie, iar cealaltă dormitor. 
Erau mobilate simplu, dar bine. Dl. Voss care nu putea să-şi 
întoarcă maşinăria pe uşă îmi striga explicaţiile pe fereastră 
şi mi-a spus că le-a mobilat el însuşi. 

Exista un dulap, care conţinea un costum vechi şi unul 
nou, ca şi o pereche de ghete. Dar ceea ce am observat 
imediat a fost faptul că Veddle nu şi-a luat pipa. Zăcea pe 
masă şi arăta de parcă fusese uitată acolo în grabă. 

Alt lucru curios era un impermeabil lung agâtat in 
spatele uşii. Era cel mai lung impermeabil pe care-l 
văzusem vreodată. Peste el era o pălărie neagră de fetru. 
Am luat impermeabilul şi aşezindu-l pe pat, am căutat prin 
buzunare - este ceva care se face automat - şi primul lucru 
pe care l-am prins între degete a fost un mic cilindru. L-am 
scos afară. Era un cartuş fumigen. L-am pus pe masă şi am 
continuat cercetările. 

Unul dintre sertarele biroului era închis. Mi-am permis 
să-l deschid. Înăuntru era o cutie de tablă, neîncuiată, în 
care am făcut o descoperire. Trebuie să fi fost trei sute de 
lire în bancnote de o liră, un paşaport pe numele Wills- 
Sidney Wills, care era numele real al lui Veddle - şi nişte 
bilete pînă la Constantinopole. Erau bilete pentru vagonul 
de dormit pe numele lui Wills, puse într-un plic cu antentul 
Cook şi, după ştampilă, am descoperit că fuseseră 
cumpărate la biroul agenţiei Cook cu o zi înainte de crimă. 

În sertar mai era un al treilea lucru căruia nu i-am dat 
mare atenţie atunci, dar care s-a dovedit a fi una dintre 
cele mai importante indicaţii ale cazului. Era o bucăţică de 
hîrtie pe care scria: „Opreşte la a doua piatră dintre tufișuri, 
întoarce spre Amberley Church a treia în jos”. 

l-am trimis-o inspectorului şef adjunct. 

— Foarte misterios, a spus. Cunosc bine biserica 
Amberley, este cam la opt mile de aici. Are o clopotniţă 
faimoasă. 

După cum am spus, nu i-am dat prea mare importanţă. 
Era prea misterioasă pentru mine. Am pus-o în buzunar şi la 
cîteva minute după aceea am uitat-o cînd am auzit că Wills, 
detectivul, lipsea. 

Capitolul IV 


Disparitia lui Wills m-a nâucit. Şi nu sint un om uşor de 
nâucit. Din cind in cind intilneşti un detectiv ticâlos, dar mai 
mult în cărţi. Ştiam exact ce se va spune la Scotland Yard - 
mă vor acuza pe mine. Dacă un şemineu ia foc sau dacă o 
conductă de gaz explodează, inspectorul şef îi spune 
adjunctului: „De ce nu este Sooper mai atent ?” 

Wills nu făcuse nimic dramatic: se dusese la gară şi-şi 
cumpărase un bilet pînă la Londra apoi plecase. Am luat 
legătura cu Yard-ul la telefon, dar bineînţeles că nu se 
arătase pe acolo, aşa că l-am İnştiintat pe inspectorul şef 
despre tot ce se întîmplase şi duoă modul în care mi-a spus: 
„Cum de s-a întîmplat asta Minter ?” mi-am dat seama că 
eram aproape de o lovitură. Dacă nu eram unul dintre cei 
mai eficienţi ofiţeri din serviciu şi dacă nu prindeam pe cel 
după care eram trimis, eu eram răspunzător de crimele lor. 

Aveam ceva dovezi. După ce am terminat de telefonat 
şi am ieşit din casă, l-am găsit pe ajutorul de grădinar care 
mă aştepta. İl văzuse pe Veddle îndreptindu-se spre 
locuinţa lui cam pe la ora crimei. Il remarcase pentru că 
purta un impermeabil lung care-i ajungea pînă la câlciie şi o 
pălărie neagră; impermeabilul avea gulerul ridicat şi 
reverele trase ca şi cînd ar fi plouat. Era ceva neobişnuit 
pentru că era o zi destul de caldă. Grădinarul a crezut că 
era un străin care încerca să intre în casă, de aceea s-a dus 
spre el şi l-a recunoscut pe Veddle. 

— Din ce direcţie venea ? 

— Venea dinspre pădurea Tadpole, a spus omul. l-am 
spus domnului Voss care m-a trimis să vă spun 
dumneavoastră. 

Imi plăcea domnul Voss, era un om drăguţ. Dar există 
ceva care mă zăpăceşte - detectivismul amator. Bănuiesc 
că bâtrinul nu avea cu ce să-şi umple timpul şi se bucura de 
această crimă aşa cum un fermier se bucură de ploaie după 

secetă. Era, dacă pot să spun asta, un cazan clocotind de 
emoție. Scaunul său electric se repezea de colo colo; era în 
pădurea Sanctuary cu vreo şase paznici de vinâtoare şi 
grădinari, căutînd indicaţii care l-ar fi putut uimi şi pe bine- 
cunoscutul Shylock Holmes. Avea intenţii bune, iar ăsta 
este lucrul cel mai greu pe care poţi să-l spui despre un om. 

Mi-a dat o idee, de fapt nu numai una, dacă e să spun 
adevărul. Asta după ce am traversat iar cu barca la Lone 
House şi m-am întîlnit cu el şi cu cercetaşii lui în pădure. 

— De ce vă obosiţi să visliti ? a spus el. De ce nu-l 
rugaţi pe Garry Thurston să vă împrumute submarinul ? 

Am crezut că glumeşte, dar a continuat: 

— Este o barcă cu motor. Eu îi spun submarin pentru că 
are o construcţie ciudată. 

Mi-a spus că barca lui Garry fusese construită după 
propriul său proiect. Riul, deşi nu este de mare importanţă, 
este foarte adinc şi duce bine înţeles la Tamisa unde 
Conservancy Board aplică regulamentul împotriva vizitei. 
Pe Tamisa nu se pot folosi bărcile de viteză, pentru că 
valurile produse de ele distrug malurile şi avariază barjele. 

Deoarece Garry este un vitezoman şi avea o licenţă în 
ştiinţe ale naturii la Cambridge, îşi construise o barcă care 
să-i ofere maximum de viteză cu minimum de valuri. 

— Cinstit vorbind arată ca un submarin. Nu are decit 
vreun metru şi ceva deasupra apei, iar locul conducătorului 
seamănă mai mult cu o turelă decit cu un cocpit. 

— Unde şi-o ţine ? am întrebat. 

Se părea că avea un fel de hangar cam la vreo două 
sute de metri de Flash. Mai tirziu am măsurat şi am 
constatat că erau exact două sute treizeci de metri în linie 
dreaptă de la Lone House. 

DI. Voss era plin de entuziasm, am mers pînă la 
marginea proprietăţii, am ajuns la un drum secundar şi 
foarte repede am ajuns la un hangar mare şi verde, dar nu 
era nici o barcă acolo. 

— Probabil că este plecat cu ea, a zis dl. Voss putin 
supărat, dar cînd se va întoarce - iată-l! 

A arătat spre rîu şi vă jur, deşi vederea mea este la fel 
de bună ca a oricui altcineva n-am văzut nimic. 

Barca se mişca pe un fundal verde şi deoarece era 
vopsită în verde era aproape invizibilă. Dacă nu i-aş fi văzut 
capul şi faţa mare ale lui Garry Thurston n-aş fi văzut-o de 
loc. Partea superioară avea forma unui spate de balenă. 
Barca părea la acelaşi nivel cu valurile, gata să se 
scufunde. 

A venit spre noi foarte repede şi Garry ne-a făcut cu 
mîna în timp ce a adus barca la ponton şi a coborit. 

— Am fost în jos pe rîu, a zis, şi aproape am avut un 
accident - prietenii negri ai lui Field veneau încoace şi erau 
cît pe-aci să-mi agate prora. 

Auzisem despre aceşti ciudati negri care veneau să-l 
vadă uneori pe Field şi mă interesau foarte mult. 

— Cînd s-a întâmplat asta ? am întrebat. 

Mi-a spus. Trebuie să fi fost cam cu o jumătate de oră 
înainte de comiterea crimei. 

— Stăteau sub mal şi probabil că băiatul a hotărit să 
traverseze chiar cînd eu atinsesem o viteză acceptabilă 
pentru acest rîu. l-am evitat din întâmplare. De ce nu-şi 
aduce Field prietenii băştinaşi într-o ricşă ? 

M-am gîndit că era un moment bun să-i spun că Field 
îşi găsise moartea în după amiaza aceea. Nu a fost şocat, 
nu a părut nici măcar surprins şi cînd a spus „Bietul de el” 
nu mi s-a părut foarte sincer. Apoi a întrebat repede: 

— Unde era Miss Venn ? 

— Era în casă, am spus şi l-am văzut pălind. 

— Doamne Dumnezeule ! a exclamat el. İn casă cînd a 
fost comisă crima. 

L-am oprit. 

— N-a ştiut nimic - e tot ce pot să-ţi spun. Cel putin, ea 
spune că nu ştie nimic despre asta. 

— Unde este acum ? 

Voss era cel care a întrebat. 

Era mai şocat de faptul câ tinâra domnişoarâ fusese 
închisă în cameră, deşi îi spusesem asta înainte, decît era 
de crima în sine. 

— Unde este ea acum ? a întrebat Garry. 

Părea bolnav de îngrijorare. 

l-am spus că o trimisesem acasă şi cred că s-ar fi 
repezit direct acolo dacă nu i-aş fi spus că n-are rost s-o 
siciie decît dacă ea i-a acordat acest drept. 

— Oricum, am spus, este martora poliţiei şi doresc să 
nu se ia legătura cu ea. 

l-am spus pentru ce venisem, dar barca lui era 
nefolositoare pentru mine - era prea lungă şi prea plină de 
tot felul de maşinării ca să-mi bat capul cu ea. Dar avea o 
barcă cu rame, sau cel puţin aşa credeam. De fapt era o 
şalupă cu motor cu care m-a dus pe Flash şi mi-a arătat 
cum s-o mînuiesc. g 

Nu apucasem încă să mă uit prin hirtiile lui Field. In 
buzunar găsisem o legătură de chei. Avea şi o cheie mai 
ciudată pentru care nu găseam întrebuințare. Am 
descoperit-o İn seara aceea cînd cercetam pereții biroului. 
În spatele unui tablou care atîrna pe perete am găsit uşa de 
otel a unui seif. Era plin de hirtii, cele mai multe de afaceri. 
Tocmai mă uitam prin ele cînd a sosit Miss Marjorie Venn. 
Pe la cinci îi trimisesm un biletel, spunindu-i că aş dori să 
mă ajute să sortez hîrtiile lui Field, cînd se va simti în stare. 
Nu mă aşteptam să apară pînă a doua zi, dar a telefonat 
chiar înainte de a-mi începe căutările să întrebe dacă pot 
trimite maşina după ea. 

Era destul de calmă, îi revenise şi culoarea în obraji şi 
am văzut-o mai bine decit în ziua aceea pe malul rîului cînd 
Veddle se purtase ca un mitocan. Era idealul meu de 
femeie: fără isterie, fără leşinuri, liniştită şi rezonabilă, aşa 
cum femeile nu prea sînt. 

Servitorii se întorseseră de la matineu şi doream să 
ştiu cum trebuie să procedez cu ei. Ea s-a dus şi a vorbit cu 
ei şi a aranjat să rămînă pînă se vor limpezi lucrurile. Totuşi, 
vreo două dintre femei au vrut să plece acasă în seara 

aceea. Le-a plătit salariile din banii special ţinuţi pentru 
acest scop. 

Fără îndoială că era de un mare ajutor. Cunoştea 
aproape fiecare document la prima vedere şi m-a scăpat de 
necazul de a citi lungi contracte şi înţelegeri locale. 

Cînd ne apucasem bine de lucru am trimis după m 
cafea. În timp ce o beam mi-a spus ceva despre Field. 
plătea un salariu bun, dar se temea de el, o dată sau A 
două ori fusese chiar pe punctul de a-l părăsi. 

— Nu-mi place că spun aşa ceva, dar era complet lipsit 
de scrupule, a spus. Dacă n-ar fi fost prieten cu tatăl meu şi 
dacă n-aş fi ascultat de dorințele tatălui meu, n-aş fi stat. 

Era ceva nou pentru mine, dar se părea că Field şi tatăl 
domnişoarei Venn fuseseră buni prieteni în Africa de Sud. 
Lewis Venn murise acolo - cam la un an după ce Field 
găsise mina de aur. 

— Cînd s-a întors dl. Field aveam cam cincisprezece ani 
şi eram la şcoală. Mi-a plătit studiile şi a ajutat-o mult pe 
mama, iar după moartea mamei mele m-a trimis la Oxford. 
Nu-l văzusem niciodată înainte. M-a convins să-mi 
abandonez studiile şi să vin să lucrez la el ca secretară 
particulară. Îi eram profund obligată - a făcut o pauză. Cred 
că acum a anulat-o, a spus ea încet. 

Tatăl ei şi dl. Field fuseseră oameni săraci, care 
rătăciseră prin Africa căutînd legendare mine de aur. Într-o 
zi au ajuns într-un sat băştinaş şi au descoperit sub o 
grămadă de pămînt un imens depozit de aur acumulat de 
secole în şir, pe care băştinaşii îl scoteau din rîu şi care 
fusese moştenit din şef în şef. 

— Şeful din Tuna, a zis. Sabia aceea - s-a oprit şi s-a 
cutremurat.. 

Aşa ajunseseră pe urmele minei de aur. 

— DI. Field vorbea adesea despre asta. 

S-a oprit destul de brusc. 

— Acum cred că ar trebui să ne apucăm de lucru, a 
spus. 

La vreo cinci minute după, am făcut o descoperire. 
Seiful avea fund dublu; acolo am găsit un plic lung pe care 
scria: „Ultima voinţă şi testamentul lui John Carlos Field”. 
Plicul era sigilat. Am rupt sigiliul şi l-am deschis. 

Era scris pe o coală dublă, evident de mina lui Field şi 
după ce folosise balivernele cu care începe orice document 
legal, spunea: 

„Las tot ceea ce posed la moartea mea lui Marjorie Ann 
Venn, cu domiciliul în Clive Cottage, din această parohie -” 

— Mie ? 

Marjorie Venn arăta de parcă i se arătase o vedenie. 

Evident că nu credea ce îi citisem. 

— Dacă dumneata eşti Marjorie Ann Venn... 

A încuviinţat. 

— Acesta este numele meu complet. 

Vorbea ca cineva care alergase şi nu mai putea răsufla. 

— M-a întrebat într-o zi care este numele meu complet 
şi i-am spus, dar... 

Era foarte mult între locul în care el şi martorii 
semnaseră şi acolo scrisese un codicil, care era de 
asemenea semnat de martori. 

„Doresc ca suma de cinci sute de lire să fie plătită 
soţiei mele, Lita Field, iar suma de o mie de lire fiului meu 
Joseph John Field.” 

Ne-am uitat unul la celălalt. 

— Deci era însurat ! a spus ea. 

În clipa aceea unul dintre oamenii mei a intrat 
înăuntru. 

—Vâ caută un tînăr. Zice că-l cheamă Joseph John 
Field. 

M-am ridicat, la fel de uimit ca şi fata. 

— Condu-l înăuntru, am zis. 

N-am spus nici un cuvînt. Uşa s-a deschis şi în cameră 
a intrat un tînăr negru, înalt şi bine. 

— Numele meu este Joseph John Field, a spus. 

Capitolul V 


Am spus cumva că nu mă zăpăcesc uşor ? Sigurcă nu. 
Dar în ziua aceea m-am zăpăcit de două ori. 

M-am uitat la negru, m-am uitat la Marjorie. Băiatul 
avea cam noăsprezece ani, stătea nemişcat, fără nici o 
expresie pe faţă sau în ochii lui negri. 

— Joseph John Field ? am spus. Sinteti fiul lui Joseph 
Field, care a fost proprietarul acestei case ? 

A încuviinţat. 

— Da, sînt fiul lui, a spus încet. Mama mea este fiica 
şefului din Tuna. 

Mă uitam la el. Credeam că aceste cazuri există doar în 
minţile celor care scriu scenarii de film. Dar negrul emitea o 
asemenea pretenţie încît pur şi simplu nu puteam să-l cred. 

— Deci bunicul dumitale a fost şeful din Tuna - 
bănuiesc că ştii că sabia din Tuna... 

M-a întrerupt. 

— Da, ştiu. 

— Cine ţi-a spus ? am întrebat aspru. 

A ezitat. 

— Un detectiv. l-a telefonat mamei mele astă-seară. 

— Wills ? am întrebat. 

A ezitat din nou. 

— Da, dl Wills. A fost prieten bun cu noi. Odată a 
salvat-o pe mama mea cînd a vrut s-o bată dl. Field. 

— Mama dumitale este neagră ? am întrebat. 

Nu aveam timp să-l menajez, dar se pare că era unul 
dintre acei negri rationali pe care nu-i deranjează să fie 
numiţi aşa. 

A dat din cap. 

— Este de tip negroid, dar este aproape la fel de albă 
ca un european. 

Avea vocea cultivata a unui gentleman englez. Am 
aflat apoi că învățase la o şcoală de stat şi acum urma 
cursurile universităţii. 

— DI. Wills credea că trebuie să vin să vorbesc cu 
dumneavoastră, deoarece mama mea şi cu mine am fost în 
vecinătate astăzi şi, pentru că se ştia că am fost aici în 
vizită de curînd, am putea fi bănuiţi. 

— Bineînţeles, tinere, am spus eu; abia atunci l-am 
poftit să ia loc. 

Marjorie asculta, fascinantă. Tînărul şi-a tras un scaun 
de partea cealaltă a biroului. Avea mănuşi închise la 
culoare şi un baston de abanos. Costumul lui era făcut de 
un croitor de lux. Era mai elegant decit orice negru pe care- 
| văzusem vreodată. Nu avea nimic ostentativ în 
îmbrăcăminte, iar vocea era de gentleman adevărat. 

A băgat mina în buzunar, a scos o casetă de piele, a 
deschis-o şi mi-a întins o hîrtie împăturită. Avea antetul: 
„17 martie, ziua sfintului Patrick, 1907, la Misiunea lezuitâ 
din Kobulu”. Scrisă cu o cerneală care pălise de vreme, 
urmau aceste cuvinte: 

„Astăzi, în conformitate cu ritualurile sfintei biserici, 
am oficiat căsătoria dintre John Carlos Field, englez şi Lita, 
fiica lui Kosulu, şeful din Tuna, drept pantru care am 
eliberat acest certificat. 

Michel Aloysius Valetti, s.]. 

„Se confirmă - Moron, Comisar regal” 

Automat, i-am înmînat documentul domnişoarei Venn. 
L-a citit. 

— Este certificatul de căsătorie al mamei dumitale, a 
ZİS. 

A încuviinţat. 

— Dumneata eşti Miss Marjorie Venn ? Nu te-am mai 
văzut, dar te cunosc foarte bine. Mama mea l-a cunoscut pe 
tatăl dumitale. Acum peste douăzeci de ani au venit 
împreună în satul nostru, tatăl meu şi al dumitale. 

M-am gândit că acum era foarte bine să-l întreb despre 
viaţa lui Field în Africa, dar băiatul n-a vrut să-mi spună 

nimic, cu exceptia faptului câ Field s-a purtat foarte urit cu 
mama lui şi a adus cu el alte triburi pentru a ataca satul şi |- 
a ucis pe şef - socrul lui. 

Eram puţin şocat de faptul că un tânăr negru pretindea 
că este fiul unui alb, dacă aş fi avut puţină minte mi-aş fi 
dat seama că asta este una din glumele pe care le face 
natura în căsătoriile între oameni de culori diferite. Era de 
înţeles de ce Field îşi îndepărta servitorii ori de cîte ori îl 
vizitau soţia şi fiul lui. 

Primul meu impuls a fost să-l admir pe Field pentru că 
a făcut ceea ce trebuia pentru acest fiu de culoare, dar apoi 
mi-am dat seama că nu putea să facă altfel. Nu cred că 
soţia lui îl şantaja, dar ideea că s-ar afla că acest gentleman 
de ţară era căsătorit cu o negresă era probabil suficientă ca 
să-l facă să-i plătească tăcerea. Nu putea nici să divorţeze 
şi nici s-o lase să divorţeze fără să iasă scandal. l-am spus 
că Field îi oferise mamei lui o mare sumă de bani pentru a 
depune o cerere la tribunalul districtual ca să divorţeze, dar 
mama lui nici nu voia să audă de divorţ pentru că fuseseră 
căsătoriţi catolic. 

Am vrut să văd reacţia lui la testament, aşa că i-am 
spus că practic a fost exclus, exceptind o mie de lire. Nu a 
fost de loc surprins, mai mult l-a mirat faptul că îi lăsase 
totuşi ceva. 

— Unde a murit tatăl meu ? a întrebat deodată fata, 
dar Joseph Field nu putea să spună decit foarte puţine 
lucruri despre ce se întâmplase în Africa acum douăzeci de 
ani. Probabil că nu ştia foarte mult, deşi bănuiesc că ştia 
mai multe decit era gata să ne spună. 

Cu toate acestea, a făcut puţină lumină în privinţa 
neintelegerii dintre Field şi şeful din Tuna. 

— Tatălui meu îi era greu să localizeze mina şi s-a 
întors să încerce iar. A încercat să-l convingă pe Kosulu - 
bunicul meu - să-l lase să ia o parte din aurul care se păstra 
în sat. Kosulu era şef cu puteri depline şi aurul fusese strîns 
secole de-a rîndul. Pentru a pune mina pe acest aur a 
atacat satul... 

— Tatăl meu a luat parte la acest atac ? a întrebat fata 
repede. 

Joseph Field a negat. 

— Nu, miss Venn. Asociaţia dintre ei se rupsese deja. 
La vremea aceea tatăl dvs. prospecta în altă parte. S-a 
întors în sat după ce Kosulu a fost rănit şi l-a îngrijit. John 
Field era foarte dezamăgit pentru că nu i se dăduse aurul. A 
crezut că dacă se căsătoreşte cu mama mea va putea intra 
în posesia aurului. İn momentul acela dl. Venn era foarte 
bolnav. Mama mea îmi spunea că dorea să se întoarcă pe 
coastă, la ceea ce dvs. numiţi civilizaţie. L-am văzut 
zimbind. Cred că avea propria lui idee despre civilizaţie. İn 
drum spre coastă tatăl dvs. a murit. 

L-am întrebat de cite ori el şi mama lui au venit la Lone 
House, dar nu am aflat nimic de care să mă pot servi. 
Veniseră doar o dată fără invitaţie, atunci cînd Wills a 
trebuit să intervină pentru a o salva pe femeie de bătaia lui 
John Field. 

Nu mai aveam altceva de făcut decit să-i iau numele şi 
adresa. Locuia împreună cu mama lui într-un apartament în 
Bayswater şi i-am spus că le voi face o vizită cu prima 
ocazie. 

— Ce credeţi despre asta ? am întrebat-o pe fată după 
ce a plecat. 

A dat din cap. 

Mi se părea tristă şi nu înţelegeam de ce, deşi nu-mi 
dau eu prea mult osteneala de a analiza sentimentele 
femeilor. 

— Nu vi se pare tragic, bietul tînăr cu toate instinctele 
unui gentleman şi culoarea unui negru ? 

l-am spus că pe negri nu-i deranjează culoarea lor şi 
numai unui individ de mina a treia îi funcţionează 
complexul de inferioritate deoarece se întîmplă să aibă o 
altă culoare decît individul care urmează să fie executat 
săpămiîna viitoare pentru că i-a tăiat gitul soţiei. Este cam 
tot acelaşi lucru cu un alb năucit că nu se potriveşte cu Paul 
Robeson. 

Nu am mai făcut cercetări ci ne-am petrecut 
următoarea oră discutind despre Joseph John Field şi rolul 
pe care se poate să-l fi avut. l-am spus că ştiam că fuseseră 
în zonă în ziua aceea şi i-am spus şi de la cine avem 
informaţia. La auzul numelui lui Garry Thurston s-a înroşit şi 
a început să vorbească despre barca lui. 

— Este ciudat, a spus. Dl. Field ura bărcile cu motor. 
Cred că nu-i plăcea să fie spionat şi credea că Garry vine 
pînă pe Flash ca să, ei bine, să mă vadă pe mine. 

— Şi l-ai văzut des ? am întrebat-o. 

— Sîntem prieteni foarte buni, a răspuns. 

Este ciudat, dar o femeie nu-ţi va răspunde niciodată 
direct la o întrebare directă. Cu toate acestea, era un 
subiect în care deocamdată nu doream să intru, aşa că am 
trecut peste el. 

Adevărul despre relaţiile lui John Field trebuia să se 
vadă la interogatoriu i-am spus asta lui Joseph cînd l-am 
văzut în afara locului crimei, dar nu a părut foarte supărat. 
Mi-a fost foarte clar că nu se făcuse risipă de afecţiune între 
tată şi fiu. În general, cînd vorbea despre el îl numea John 
Field. Se vedea că nu uitase incidentul cu biciul şi probabil 
mai erau şi alte incidente despre care nimeni nu ştia nimic. 

Acum era uşor de înţeles de ce Field nu-l plăcea pe 
Wills - ştia prea multe şi probabil că se baza pe ceea ce 
ştia. Cred că femeia trebuie să-i fi spus detectivului că era 
soţia lui Field. 

Brusc mi-a venit o idee. 

— Te deranjează dacâ-ti pun o întrebare mai delicată, 
Miss Marjorie, am întrebat-o. 

A zis nu şi am întrebat-o dacă nu cumva Field n-o 
ceruse în căsătorie. 

— De trei sau patru ori, a spus încet şi nu am mai 
continuat, pentru că ar fi putut fi un subiect penibil pentru 
ea. 

Din ceea ce îmi spusese se părea că Field dusese o 
viaţă de pustnic, nu cunoştea pe nimeni în vecinătate şi nu- 
şi făcuse nici un prieten. 

— DI. Voss l-a invitat o dată la cină, dar a refuzat. A 
încercat să cumpere Hainthorpe... 

— Casa domnului Voss ? 

A încuviinţat. 

— Nu-i plăcea să locuiască cineva atît de aproape de el 
şi cred că dorea să-şi construiască o casă pe Jollyboy Hill; 
de fapt, i-a oferit domnului Voss o sumă mare de bani 
numai pentru deal, dar oferta nu a fost acceptată. 

În seara aceea nu se mai puteau face prea multe. DI. 
Voss mă invitase să stau la el, aşa că după ce am condus-o 
acasă, l-am rugat pe unul dintre oamenii noştri care se 
pricepe la motoare să mă conducă peste Flash. Acolo am 
găsit o maşinutâ cu două locuri pe care dl. Voss mi-o 
pusese la dispoziţie - nu mă pricep la bărci cu motor dar pot 
să conduc o maşină. 

După cum am spus, casa se află într-o mică poiană 
înconjurată de copaci. Cărarea spre casă este de lăţimea 
unei maşini mici. Drumul trece puţin prin păduricea 
Tadpole, prin partea cea mai deasă. Eram la cîţiva metri de 
ieşire, cînd am văzut, în lumina farurilor, pe cineva stind 
lîngă un copac. Crezind că este unul dintre cercetaşi, am 
încetinit şi am strigat: 

— Vrei să te duc acasă ? 

Nici nu am apucat bine să rostesc aceste cuvinte că 
silueta s-a şi îndreptat şi a tras de două ori spre mine. 

Capitolul VI 


Gloantele au trecut atit de aproape de mine încît am 
crezut că m-a lovit. O clipă am rămas înmărmurit de uimire. 
M-a adus la viaţă vederea siluetei care fugea. Într-o 
secundă am ieşit afară din maşină, dar deja nu-l mai 
vedeam. Dacă m-aş fi gîndit să rotesc maşina cu farurile 
aprinse aş fi putut să văd. Dar aşa orbecăiam prin întuneric 
fără şansa de a-l urma. 

Trebuie să spun că dl. Voss făcuse zeci de plimbări în 
pădurea Tadpole, deci existau o mulţime de cărări în toate 
direcţiile - un adevărat labirint, nu ? M-am întors la maşină 
să iau lanterna, ceea ce ar fi trebuit să fac de la început. Ar 
fi trebuit să-mi dau seama că orice căutare era o pierdere 
de vreme, dar un om în care s-a tras nu mai gîndeşte la fel 
de calm ca un inspector şef care stă în biroul lui (după cum 
i-am spus mai tîrziu). Nu mi-a fost greu să găsesc locul în 
care stătuse. Am găsit două cartuşe de pistol automat 
zăcînd pe iarbă. Mai erau calde cînd le-am găsit. Le-am 
păstrat, pentru că acum există un procedeu de a identifica 
pistolul din care s-a tras după cartuş, dar nu mi s-a părut o 
treabă satisfăcătoare pentru seara aceea. În cele din urmă 
mi-am dat seama că era o pierdere de vreme să alerg prin 
pădure. Singura speranţă era ca focurile de armă să-i fi 
alarmat pe paznicii de vinătoare ai domnului Voss şi să-l fi 
văzut pe om. Se pare că fuseseră alertati, dar în direcţie 
greşită. Casutele lor erau de partea cealaltă a casei şi i-am 
întîlnit alergind în drumul meu spre Hainthorpe. Pînă cînd 
le-am spus ce s-a întîmplat, mi-am amintit că aveam doi 
sau trei detectivi la Lone House care ar dori să ştie ce-i cu 
focurile de armă, aşa că m-am întors să le spun. 

Tocmai le spuneam să se anunţe posturile de poliţie 
din jur, gindindu-mâ la un baraj pe drumuri, când am auzit 
alte două focuri trase foarte repede. Veneau din direcţia 
Hainnthorpe., M-am suit iar în maşină şi m-am repezit pe 

drum, dar nu atit de repede cit s-ar fi putut pentru câ 
aveam poliţişti şi paznici de vinâtoare înghesuiți în maşină 
sau agatati de praguri. 

Intrarea la Hainthorpe este o galerie şi primul lucru pe 
care l-am văzut în lumina farurilor a fost o scară aşezată 
de-a latul drumului. Casa era în fierbere. Un servitor, care 
părea bolnav de frică, m-a întâmpinat şi m-a rugat să vin în 
camera domnului Voss. Ne-am dus cu liftul. DI. Voss stătea 
în pat. Era roşu la faţă, părul lui alb era zbirlit şi era în 
pijama. 

— Priveşte ! a urlat şi mi-a arătat spătarul curbat al 
patului. 

Fusese făcut din lemn aurit, dar acum, pe o distanţă de 
vreo treizeci de centimetri era zdrobit. 

— Au tras în mine, a spus. 

(Să fi zis „a spus” ? A urlat.) 

— Priveşte ! 

Deasupra patului era o gaură pătrată în perete care 
distrusese zugrăveala şi-o aruncase în toate părţile. 
Distrugerea era atît de mare încît nu părea făcută de un 
glonţ automat. 

Cînd mi-a arătat uşile care duceau spre galerie am 
înţeles de ce. 

Una din uşi era făcută bucățele, iar cealaltă avea o 
gaură foarte clară - ambele gloanţe trebuie să fi ricoşat în 
momentul în care s-au lovit de opoziţia geamului. Am ieşit 
deasupra galeriei. Era înconjurată de o balustradă joasă şi 
avea deasupra un gen de umbrelă - dl. Voss obişnuia să se 
ducă acolo să stea la soare şi uneori dormea acolo. 

Pe balustradă am descoperit unul dintre cartuşe, iar 
celălalt pe alee în dimineaţa următoare. 

După ce l-am liniştit pe dl. Voss mi-a povestit ce se 
întîmplase. Se pare că nu auzise primele două focuri trase 
asupra mea, dar fusese trezit de zgomotul unei scări care 
era sprijinită de galerie. S-a ridicat în pat şi a aprins lumina. 

— A fost cea mai mare prostie pe care puteam s-o fac, 
pentru că nemernicul putea să-şi vadă ţinta. Nici n-am 

aprins bine lulmina şi bang ! Aproape ca am vazut geamul 
zdrobindu-se. 

Deşi fusese considerat ca un om cu nervii de otel, 
tremura din cap pînă în picioare. O aşchie de lemn îi tăiase 
mîna dreaptă şi o avea înfăşurată într-o batistă. Am vrut să- 
| vadă un doctor, dar a respins ideea dispretuitor. Am 
coborit în timp ce se îmbrăca ajutat de un servitor şi după 
un timp a coborit cu liftul şi a venit în bibliotecă. Era mult 
mai calm şi se gindise deja la o mulţime de teorii - destule 
pentru a sta treaz toată noaptea. 

Am chemat toţi servitorii din casă în bibliotecă şi i-am 
interogat unul cîte unul. Nimeni nu-l văzuse pe cel care 
trăsese. Scara aparţinea grădinarilor şi era folosită în 
livadă, dar stătea pe lîngă casă. l-am întrebat pe toţi dacă 
nu văzuseră un pistol în posesia lui Veddle. Nu prea ştiau, 
doar un grădinar văzuse un pistol automat în căsuţa lui 
Veddle. DI. Voss era foarte sigur. 

— Fără nici o îndoială că avea un pistol, a zis. L-am 
văzut exersind o dată şi i-am spus să-l arunce în rîu. 

Mi-a spus atunci ceva ce nu-mi spusese niciodată 
înainte - în ultimul an primise două scrisori de ameninţare 
scrise de un anonim. 

— M-am gîndit că nu merită să le păstrez, a spus. Erau 
scrise de un analfabet şi m-am gîndit mereu la nişte ţigani 
pe care i-am dat afară de pe pământul meu cam anul trecut 
pe vremea asta. 

— Nu erau scrise de Veddle ? 

— Nu, a spus încet. De fapt, cred că până acum nu i-am 
văzut scrisul de mînă al lui Veddle. 

Aveam în buzunar bucâtica de hârtie pe care o luasem 
din căsuţa lui Veddle şi i-am arătat-o. A examinat masa şi a 
citit următoarele cuvinte: 

„Opreşte la a doua piatră dintre tufişuri, întoarce la 
Amberly Church a treia în jos”. 

Am luat hirtia de la el. Aş fi putut să jur că al treilea şi 
al patrulea cuvânt erau „aruncătură de piatră” dar mi-am 

dat seama că am făcut o greşeală. Chiar schimbind 
cuvintele pentru mine era acelaşi lucru. 

— Cred ca este scrisul lui Veddle, a spus. Ce 
înseamnă ? 

— N-am nici cea mai vagă idee, am răspuns. Problema 
este alta - seamănă scrisul cu cel din scrisorile anonime 
primite ? 

A dat cap. 

— Din cîte îmi amintescu, nu. 

A scos nişte scrisori din buzunar, încercînd să găsească 
un bileţel scris de Veddle. Era unul dintre acei oameni 
neatenti care tin bani, scrisori şi alte fleacuri în acelaşi 
buzunar. Căutînd printre ele a aruncat cam jumătate. 

— Am buzunarele pline de fel de fel de prostii, a spus. 
Eu le numesc coşul de hirtii al unui burlac. 

M-am aplecat şi i-am scos din coşul de hirtii ceva ce 
aruncase. Se poate să fi fost bancnote vechi, pătate cu 
cerneală, dar am nasul fin la mirosul banilor. 

— Poate că eşti dumneata un om bogat, am spus, dar 
n-ai nici un motiv să arunci banii la coşul de hirtii. 

Erau patru bancnote, trei de zece lire şi una de 
douăzeci de lire. 

A chicotit la gîndul neglijentei sale. 

— Poate de aceea se ocupa de pe urma neatenţiei 
mele ? 

Era aproape 4 cînd m-am dus în camera mea după ce 
am vorbit îndelung cu inspectorul şef la telefon. 

Eu sînt un poliţist de modă veche care are obiceiul de 
a-şi nota în agendă. Cu o bucată de creion şi o hirtie îmi pot 
aduna gîndurile pe o pagină. lată faptele: 

1. Un bărbat foarte bogat care locuia într-o casă 
singuratică pe malul rîului a fost ucis. Singura indicație 
palpabilă este o amprentă de picior gol pe pămîntul din 
exterior. 

2. În momentul crimei şi închisă într-o cameră din casă 
se află secretara lui particulară, o tînără căreia i-a făcut 
curte deşi era însurat. Era imposibil să fi închis uşa singură 

deoarece cheia uşii a fost găsită în buzunarul celui mort 
cînd a fost căutat. 

3. Unul dintre detectivii angajaţi să-l păzească pe Field 
dispare şi descoperim că este fratele lui Veddle - valetul 
domnului Voss, un tip care s-a certat şi s-a bătut cu Field şi 
care l-a ameninţat că se va socoti cu el. 

4. Veddle şi Wills dispar, dar în noaptea următoare 
crimei apar nişte persoane necunoscute care trag în mine şi 
încearcă să-l asasineze pe dl. Voss. 

5. DI. Garry Thurston, care o iubeşte pe secretară, are 
o barcă cu care s-ar putea apropia de casă fără să fie văzut. 
Declară, ceea ce este confirmat, că se plimba de-a lungul 
rîului aproximativ la ora crimei şi descoperă o negresâ, care 
este soţia lui Field şi un tînăr negru care este fiul lui Field, 
foarte aproape de casă. 

După ce am scris toate acestea, soarele răsărise deja. 
Nu mai îmi era somn. E ciudat - există un punct dincolo de 
care oboseala nu mai poate fi suportată: ori cazi într-un 
somn greu ori eşti deodată foarte vioi. Eu eram foarte vioi. 
Am făcut baie, m-am ras, m-am îmbrăcat, am coborit şi am 
ieşit afară. Avea să fie o zi minunată - soarele era sus, aerul 
era proaspăt şi plăcut. Am hotărît s-o iau prin parc către 
Lone House. Ştiam că detectivii vor fi acolo şi voi putea să 
beau o cafea cu cei care nu dormeau. 

Am plecat destul de vesel, neştiind că aveam să fac o 
descoperire care urma să schimbe toată povestea. 

După cum v-am spus pentru a ajunge în locul unde rîul 
se lâteşte într-un mic lac trebuie să treci prin pădurea 
Tadpole. Păsările cîntau şi era o dimineaţă pe care nu 
puteai s-o asociezi cu poliţia, cu crimele şi cu focurile în 
miez de noapte. 

Am ajuns în locul în care se trăsese în mine, deşi nu 
mă aşteptam să găsesc nimic. Am simţit nevoia de a ieşi 
din cărare şi de a cerceta printre tufişuri. Exista 
posibilitatea de a găsi ceva ce ne scăpase. Răscoleam cu 
un băț prin vegetaţie şi eram pe punctul de a pleca, cînd 
deodată am văzut două picioare ieşind dintr-un tufiş. Erau 

depărtate, cu degetele în sus. Omul, oricine ar fi fost el, era 
probabil întins pe spate. 

Nu mă emotionez uşor, dar ceva în nemişcarea acestor 
picioare mi-a dat fiori pe şira spinării. Am ocolit repede 
tufişul. Un bărbat era întins pe spate, cu braţele întinse şi 
cu faţa întoarsă spre cer. Nu era nevoie să vezi sîngele de 
la git ca să-ţi dai seama că e mort. 

Mă uitam la el fără grai. Era singurul om pe care nu mă 
aşteptam să-l găsesc ucis în dimineaţa aceea de vară. 

Capitolul VII 


Omul ucis era Veddle. Fusese împuşcat de aproape, iar 
doctorul care l-a văzut după aceea a zis că probabil a fost 
ucis instantaneu. 

Ceea ce m-a izbit pe moment era faptul că nu fusese 
ucis acolo unde a fost găsit. Atitudinea lui, faptul că nu era 
aproape de loc sînge pe pămînt şi faptul că mai tirziu am 
găsit urmele unui corp greu tirit printre tufişuri, totul mi-a 
confirmat prima impresie. 

N-am făcut nici un fel de cercetări pe moment, căci am 
luat-o la fugă prin pădure pentru a ajunge la marginea apei 
şi pentru a cere ajutor de la Lone House. Primul lucru pe 
care l-am văzut era ciudata barcă a lui Garry Thurston. Era 
legată la mal, de un copac şi fusese trasă de apă aproape în 
întregime pe mal. Unul dintre oamenii noştri era pe pajişte, 
aşa că i-am strigat să traverseze. A venit în bâncuta cu 
motor. 

— De cînd este barca asta aici ? am întrebat. 

— Nu ştiu. Am văzut-o cam acum un sfert de oră cînd 
am ieşit pe pajişte şi m-am întrebat ce face acolo. Este a 
domnului Thurston, nu ? 

Nu prea mă gindeam atunci la proprietarul bărcii, ci l- 
am dus la locul unde zacea cadavrul şi am început amindoi 
cercetările. 

Nu auzise nimic în timpul nopţii, dar spre dimineaţă i 
se păruse că aude motorul unei maşini. Părea că vine de 
foarte departe şi nu semăna cu zgomotul de împuşcături pe 
care-l auzise mai de vreme seara. 

Am căutat repede prin buzunarele lui Veddle pentru că 
deja îi fuseseră întoarse pe dos. İn buzunarul de pe coapsă, 
pe care era aşezat am găsit bani - cam două sute de lire. 
Banii m-au şocat şi mi-au stricat toate calculele iniţiale. 
Asta dovedeşte cit este de periculos ca un poliţist cu 
experienţă să-şi facă o părere prea repede. 

— O sută optzeci de lire, a spus sergentul după ce i-a 
numărat. 

l-am pus în buzunar fără un cuvint. 

Am început să cercetăm pădurea şi în zece minute am 
găsit locul unde fusese comisă crima. Ne-am fi putut da 
seama după nişte semne, dar am găsit o valiză şi un 
pardesiu. 

Locul era cam la treizeci şi ceva de metri de şoseaua 
care trecea prin pădurea Tadpole, foarte aproape de locul 
unde se trăsese în mine cu o seară înainte. 

N-am avut timp să cercetăm valiza decit superficial şi 
nu ne-a spus prea mare lucru. 

M-am întors la Flash şi am examinat barca lui Garry 
Thurston. Podeaua cocpitului era acoperită cu un covor de 
cauciuc în carouri albe şi albastre; pe covor erau urme de 
picioare pline de noroi. Nu era foarte mult noroi, dar erau 
foarte ude; se părea că cineva se rostogolise prin apă 
înainte de a se urca în barcă. 

Luînd bârcuta cu motor, m-am dus la hangar. Porţile 
dinspre rîu erau larg deschise; uşa dinspre pămînt era 
închisă. Ştiam, îmi spusese Garry Thurston, că porţile se 
deschid automat apâsind o manetă din interiorul hangarului 
şi asta se putea face numai din interior. Hangarul era 
susţinut de piloni şi mi-am dat seama că cineva care ar veni 
pe sub apă ar putea să se catere în interior. l-am spus 
detectivului să ducă valiza la Lone House şi luînd maşina 
poliţiei m-am dus la Dobey Manor, locuinţa domnului Garry 
Thurstan. 

Era un vechi conac elisabetan, unul dintre locurile care 
se vizitau în zonă. Nu sînt obişnuit cu apucăturile clasei 
nelucrătoare şi am crezut că îmi va trebui o oră ca să mă 
fac auzit la ora aceea a dimineţii. Dar prima persoană pe 
care am văzut-o cînd am coborit din maşină a fost însuşi 
Garry Thurton. Era treaz şi îmbrăcat şi după cum arăta am 
bănuit că nu dormise toată noaptea. Era neras şi arăta ca 
după o lungă partidă de pocher. 

— Te-ai trezit devreme, domnule Thurston, am spus şi 
a zimbit. 

— N-am dormit toată noaptea. Abia am ajuns. Şi apoi, 
zise brusc, l-au găsit pe Veddle ? 

Era întrebarea pe care mă aşteptam să mi-o pună şi 
am fost luat prin surprindere. Nu credeam că-l interesează 
persoana lui Veddle. 

— Da, l-am găsit, am răspuns. 

L-am privit drept în faţă, dar arăta ca o mască şi nu mi- 
a spus nimic. A tăcut un moment şi apoi a zis: 

— Deci l-aţi găsit ? 

Vorbea foarte rar ca şi cînd ar fi gîndit fiecare cuvînt. 

Mă aşteptam să mă întrebe unde fusese găsit Veddle. 
Am intuit că întrebarea îi stătea pe buze, dar dintr-un motiv 
oarecare nu a îndrăznit să o pună. Venisem să-l întreb 
despre barcă. Era un interogatoriu de prevedere pentru a 
clarifica dacă permisese cuiva dintre vecini să folosească 
barca. 

Dar atitudinea şi înfăţişarea lui mi-au schimbat punctul 
de vedere. 

— Da, am continuat privindu-l fix, l-am găsit împuşcat 
în pădurea Tadpole. 

Era un tînăr frumos, dar cînd a vorbit faţa lui părea 
cenuşie şi bâtrinâ. 

— Nu-i adevărat! A vorbit aproape în şoaptă. 
Împuşcat ! Doamne Dumnezeule ! Ce groaznic ! 

Nu era momentul să facem conversaţie de politeţe - i- 
am pus următoarea întrebare fără ocolişuri. 

— Unde aţi fost toată noaptea, domnule Thurston ? 

A roşit violent. Nu a încercat să ascundă faptul că nu 
fusese în pat. 

— M-am fitlit prin împrejurimi, s-a bilbiit. N-am putut să 
dorm - Veddle mort! Ce lucru absolut înfiorător ! 

De ce îl interesa Veddle atît de mult, viu sau mort ? 
Asta mă punea pe gînduri; dar atît de multe lucruri mă 
puseseră pe ginduri în ultimele douăzeci şi patru de ore. 

A oprit orice alte întrebări spunînd: 

— Să intrăm şi să bem o cafea; întorcîndu-se brusc, a 
luat-o înaintea mea prin grădină, pe scări pînă la terasa din 
faţa casei. 

Primul lucru pe care l-am văzut pe terasă a fost ceva 
sub o pinzâ care arăta ca o mitralieră. Mi-a văzut privirea în 
direcţia aceea şi eu am observat că s-a încruntat. Ar fi 
trecut peste, dar eram curios. 

— Asta, a zis puţim încurcat, este un telescop. Casa, 
după cum vedeţi, este construită pe o înălţime şi dacă este 
senin se vede la 40 de mile depărtare. Dacă n-ar fi Jollyboy 
Hill s-ar vedea destul de bine catedrala St. Paul şi s-ar 
putea spune cit e ceasul după orologiul ei. 

Era o dimineaţă destul de senină. Cam la cinci mile se 
vedea săgeata unei biserici. 

— Ce biserică este ? am întrebat. 

— Este Amberley, a răspuns. 

Amberley Church ! Mi-am amintit biletelul găsit în 
camera lui Veddle: „Opreşte la a doua piatră dintre tufişuri, 
întoarce la Amberley Church a treia în jos”. 

Părea nerăbdător să intrăm, aşa că a luat-o înaintea 
mea şi s-a întors să vadă dacă îl urmam. 

În general vorbind nu eram uşor de aiurit, dar 
comportamentul acestui tînăr, interesul pentru Veddle şi 
faptul că nu fusese acasă toată noaptea - noaptea în care 
fusese ucis Veddle - îmi răsturnaseră cele citeva teorii 
destul de interesante care mi se formaseră în minte. 

În timp ce stăteam în holul care arăta ca o micuță 
capelă i-am spus de ce am venit. S-a uitat fix la mine cînd i- 
am vorbit despre barcă. 

— Nu înţeleg, a spus. N-am mai folosit barca de cînd m- 
ati văzut pe rîu. Vreti să-mi spuneţi unde ati găsit-o ? 

l-am descris poziţia unde fusese amarată barca şi spre 
surprinderea mea a întrebat: 

— Lucrurile lui Veddle erau în barcă sau pe mal ? 

Cînd i-am spus despre valiză am avut impresia că a 
pălit puţin. S-a ridicat repede de la masă, lăsîndu-şi cafeaua 
neatinsă şi a început să se plimbe de colo colo prin cameră. 

Nu ştiam ce sa mai cred. Neliniştea lui nu era firească 
pentru un om care nu are nimic mai mult decît un interes 
de ocazie în moartea lui Veddle. 

L-am întrebat iar. 

— Ce-ai făcut azi noapte ? 

— Am fost în oraş, a răspuns. 

Avea în voce ceva de genul „mai du-te dracului” ceea 
ce era puţin neaşteptat. 

— Domnule inspector, nu văd de ce vă interesează 
mişcările mele. 

— La ce oră te-ai dus în oraş ? 

— La şapte seara, se poate să fi fost opt. Nu am luat 
cina aici. 

M-am uitat la costumul lui gri. Trebuie să se fi dus în 
oraş cu treburi foarte importante dacă a stat toată noaptea. 
Atunci mi-am dat seama că nu se întorsese de mult cînd am 
sosit eu, dar greşeam pentru că apoi am aflat că se 
întorsese pe la trei. 

Nu avea nici un rost să-l alarmez. l-am zimbit cit am 
putut de frumos. 

— Ji se răceşte cafeaua, domnule Thurston, am spus şi 
mi-am mai turnat o cafea. Dacă v-am pus vreo întrebare pe 
care nu trebuia s-o pun îmi pare rău. 

Mi-am băut cafeaua. 

— Cred c-o să mă întorc la Lone House să văd ce au 
găsit în valiza lui Veddle. Ai mai văzut-o pe Miss Venn în 
ultima vreme... 

Nici nu pusesem bine întrebarea cînd am auzit o voce 
de femeie în spatele meu. 

— Pot să intru, vă rog ? 

Am întors capul. În cadrul uşii era o femeie. Cred că 
avea cam patruzeci de ani. Era subţire şi înaltă, îmbrăcată 
într-un costum îngrijit şi deşi nu avea nici culoarea şi nici 
trăsăturile specifice rasei am ştiut că este negresă şi am 
bănuit că este soţia lui John Field. 

Capitolul VIII 


Ultima persoană din lume pe care m-aş fi aşteptat s-o 
văd era negresa cu care se însurase John Field în Africa şi 
am fost atât de surprins încît nu am putut să scot nici un 
cuvînt. Nu vă puteţi imagina nimic mai ieşit din comun decit 
această tînără femeie în holul înalt şi boltit al conacului. Nu 
se potrivea cu ţara şi nu se potrivea nici cu casa. 

Ciudat este că în timpul nopţii mâ hotârisem s-o văd in 
ziua aceea. 

M-am întors către Garry Thurston. Mă aşteptam să 
arate stinjenit, dar nu era. 

— N-o cunoaşteţi pe doamna Field ? a spus cit se poate 
de calm. Am adus-o din oraş azi dimineaţă devreme - pe ea 
şi pe fiul ei. 

Era una din acele situaţii cînd nu-ţi găseşti cuvintele 
pentru a începe o conversaţie. Cel puţin eu nu puteam. 

— De ce ai adus-o aici ? am întrebat în cele din urmă. 

— Pentru că vreau să ştiu mai multe despre John Field, 
mult mai multe decit ştiu. 

Problema este că pînă în acele momente nu-l luasem 
prea-n serios pe tînărul acela. Ştiu că barca lui fusese 
văzută în vecinătatea casei cam la ora la care fusese 
comisă crima şi unul dintre subordonații mei propusese să 
fie interogat. Dar mai ştiu şi o mulţime de lucruri despre 
criminali, iar dacă un tip educat face o crimă, de obicei nu 
comite erorile pe care le fac idiotii. 

M-am uitat de la el la femeie. Atunci îşi dăduse seama 
cine sînt şi mă privea cumva înţelegător şi plin de 
curiozitate. Dl. Thurston a invitat-o înăuntru şi i-a oferit un 
scaun. 

— Deci, domnule Thurston, poate ai să-mi spui ce vrei 
să ştii despre Field ? Poate te pot lămuri. 

A dat din cap. 

— Nimic din ceea ce vreau să ştiu despre Field nu este 
legat de crimă, a spus. Doream să aflu detalii despre viaţa 
lui anterioară şi doamna Field a fost atît de amabilă să vină. 

— Trebuia să o aduceţi aici domnule Thurston ? Nu 
puteaţi să o întrebaţi la Londra ? 

A dat din cap. 

— Întrebările pe care doream să i le pun trebuiau puse 
aici, a răspuns scurt şi mi-am dat seama că nimic nu l-ar 
face să-mi spună mai multe. Uitindu-mâ la femeie mi-am 
dat seama că nici ea nu mi-ar fi mai de folos. 

Am lăsat la o parte povestea cu zimbetul de prieten de 
familie şi am început să-l întreb în legătură cu mişcările lui 
din timpul nopţii. Avea un alibi de neclintit. Fusese în oraş, 
dus şi adus de şoferul lui. Nu putea să fi fost aproape de 
pădurea Tadpole cînd s-a comis orima. Nu cred că mai 
eram la fel de buni prieteni cînd am plecat, dar era genul de 
om care trebuia să ştie că nu-mi făceam decit datoria şi să 
nu-mi poarte pică. 

Nu m-am dus direct acasă. Am simţit nevoia să mă duc 
pe Jollyboy Hill. Sînt poliţist de prea multă vreme ca să mă 
aştept la ceea ce se numeşte inspiraţie, dar bănuiam că o 
dată ajuns în virful dealului o mulţime de lucruri se vor 
limpezi. 

Ei bine, nu s-au limpezit. 

Am coborit pe cealaltă parte a dealului prin pădurea 
Tadpole şi am stat privind poliţia locală ale cărei cercetări 
nu au adus nimic nou cu excepţia unui prosop. Era cam 
ciudat să-l găseşti în scorbura unui copac. Nu fusese mult 
folosit şi părea adus de la spălătorie de curînd, deşi era 
umed şi mototolit. Pe margine am găsit numele aşa cum se 
pune la spălătorie - era Veddle. 

Dar cea mai importantă descoperire a dimineţii a fost 
făcută de un detectiv din poliţia din Berkshire care a plecat 
cu şalupa pe rîu în speranţa că va găsi ceva. Aşa sînt 
amatorii - îşi imaginează că vor găsi indicii presărate pe 
toată suprafaţa pămîntului. Dar ăsta a avut noroc pentru că 
a găsit ceva de mare importanţă pentru caz. Era o foaie de 

hirtie care plutea pe apâ şi cineva care n-ar fi fost atit de 
optimist ca el ar fi trecut pe lingâ ea. 

S-a dus cu şalupa lîngă ea şi a pescuit-o. Era o foaie 
ruptă dintr-un calendar cu data de 4 august anul curent. Ar 
fi aruncat-o înapoi dar pe spate a văzut ceva scris cu 
creionul şi după ce a citit mi-a adus-o. 

Primul lucru care m-a frapat cînd am văzut-o a fost 
faptul că mai văzusem un calendar de aceeaşi dimensiune 
înainte, dar nu mai ştiam unde. Scrisul de pe spate era cu 
creion chimic şi apa îl amestecase rău, dar se putea citi 
uşor. Sus avea numărul 23, ceea ce era evident numărul 
paginii, pentru că scrisul începea în mijlocul unei propoziţii. 

,... am ţinut mereu ochii deschişi. Şi am stat şi cu 
urechile ciulite. L-am văzut pe Field o dată în pădurea 
Tadpole, dar m-a văzut şi el şi s-a întors înapoi peste Flash. 
M-am dus două seri la rînd şi am privit-o bine pe fată în 
timp ce pleca acasă. Mi-am dat seama ce puteam să fac. 
Dacă m-aş însura cu ea eram un om făcut, aşa că m-am 
străduit să-i plac. Oricum, nu era decit o biată secretară şi 
nu ştia...” 

„Nu ştia” erau ultimele cuvinte de pe hirtie. Ce nu 
ştia ? Pentru mine era evident. Nu ştia că era 
moştenitoarea lui Field, dar Veddle ştia. 

Ceea ce mă interesa mai mult la hirtia asta era faptul 
că făcea parte dintr-o poveste mai lungă. Unde erau 
celelalte foi ? L-am trimis pe ofiţer înapoi cu şalupa să 
cerceteze riul pînă la Tamisa şi apoi m-am îndreptat spre 
căsuţa în care locuise Veddle. 

Cineva se dusese acasă şi-l trezise pe dl. Voss. l-am 
văzut scaunul mecanic biziind pe cărare către mine şi mi- 
am dat seama că abia se sculase din pat deoarece era încă 
în pijama şi în halat. 

— Este adevărat că Veddle... ? Cînd s-a întîmplat ? De 
ce nu m-aţi trezit şi pe mine ? 

Nu puteam să răspund la toate întrebările pe care mi le 
pusese, dar i-am spus că mă duc să cercetez căsuţa şi l-am 
rugat să-mi dea cheia. A fluierat şi unul dintre grădinari a 

venit în fugă; l-a trimis acasă să aducă cheia în timp ce 
mergeam spre căsuţă. Era făcută din cărămidă şi avea 
acoperiş de şindrilă. A trebuit să aşteptăm puţin pînă s-a 
întors grădinarul şi i-am spus domnului Voss atît cit am 
considerat că trebuie să ştie. Era foarte ginditor. 

— Trebuie să fi fost pe aici aseară. Crezi că el a tras în 
noi ? 

N-am putut să răspund la întrebarea asta pînă nu am 
deschis uşa câsutei. Cînd am deschis uşa, răspunsul era 
acolo, pe masă - un pistol Browning, cu ţeava încă murdară 
după focurile care se trăseseră şi cu încă şapte cartuşe 
nefolosite în încărcător. 

Camera era aşa cum o lăsasem, doar calendarul (acum 
îmi aminteam) pe care-l văzusem pe perete era alb şi putea 
fi folosit ca hîrtie de scris. Nu mâ mai îndoiam că aşa le 
folosise Veddle. 

Tocul şi cerneala erau pe masă. Cum intrase ? M-am 
dus la uşă - dl. Voss nu putea intra deoarece intrarea era 
prea strimtâ. L-am întrebat dacă mai există altă cheie. A 
dat din cap. 

— Se poate să-şi fi făcut una, dar eu nu ştiu să mai 
existe alta, a spus. 

Mă întorceam spre cameră cînd m-a chemat. 

— Mă gindesc că poate a fost aici tot timpul. 

— În timp ce am cercetat înainte, adică ? 

A încuviinţat. 

— Da. Sub casă există o pivniţă. Cred că se folosea 
pentru depozitat vin înainte. Ciudat că nu m-am gîndit pînă 
acum. In dormitor este o trapă. 

Am căutat în dormitor, am dat covorul la o parte şi 
bineînţeles că am găsit trapa. O scară de lemn ducea în jos 
şi nu era nevoie de mare cercetare să-ţi dai seama că în 
pivniţă se dormise şi se locuise, deoarece exista un pat de 
campanie, nişte pături şi o veioză electrică. 

Deci aici stătuse ascuns Veddle. Locul era bine aerisit 
şi ar fi putut să stea acolo fără să-i dea cuiva prin cap timp 
de o săptămînă. Am găsit o cutie de biscuiţi, vreo şase 

sticle de apă minerală şi o bucată de caşcaval într-un dulap 
în spatele patului. 

Nu exista nici o altă indicație. Am urcat treptele, am 
închis trapa şi am chemat un ofiţer să stea de pază. DI Voss 
şi cu mine ne-am întors în casă. Trebuia să-i telefonez 
inspectorului şef şi să-l rog să-mi mai trimită nişte oameni. 

DI. Voss a trebuit s-o ia cu scaunul său pe alt drum. A 
luat-o pe un drum către terasă, dar mă aştepta cînd am 
urcat scările. Atunci a făcut o sugestie care m-a uluit. Cînd 
spun m-a uluit, vi se creează probabil o impresie greşită. 
Nimic nu mă uluieşte, dar era destul de neaşteptată. 

— Se poate că povestea morţii lui Veddle să nu ajungă 
în ziare ? a întrebat. 

— De ce naiba, domnule Voss ? 

S-a uitat la mine ginditor. 

— Probabil că te gindeşti că nu sînt întreg la minte, dar 
cred că dacă ştirea este reţinută astăzi, miine dimineaţă il 
ai în mînă pe asasin. 

Nu putea să-mi dea nici un motiv. Nu-mi plac oamenii 
care sînt misterioşi, deoarece în nouă cazuri din zece nu au 
de ce să fie misterioşi. Apoi i-am spus despre bucata de 
hîrtie care fusese găsită pe rîu. Inspectorul şef îmi spusese 
că sînt un bâtrin vorbâret. Poate că da; dar îmi dădusem 
seama că cel mai greu mod de a rezolva un caz ca ăsta 
este să taci din gură - atunci am crezut că este momentul 
să vorbesc. 

A luat hirtia pe care o aveam în buzunar şi a examinat- 
O. 

— Da, este scrisul lui Veddle, a spus in cele din urmă. 
Evident este o parte dintr-o poveste mai lungă. Mă întreb ce 
s-a întîmplat cu restul ? 

Era un lucru pe care şi eu doream să-l aflu. 

Capitolul IX 


Am dus scrisoarea İn birou şi am examinat-o atent şi 
apoi, cu permisiunea domnului Voss, l-am chemat pe 
majordomul său. Văzusem un telefon în căsuţă şi doream 
să ştiu dacă este conectat la cel din casă. Majordomul mi-a 
spus că nu şi mi s-au luminat o mulţime de lucruri legate de 
moartea lui Veddle. 

Am chemat centrala din zonă şi am pus o serie de 
întrebări. Desigur, nu putea răspunde pentru că abia intrase 
de serviciu. Peste o oră, cînd luam micul dejun, am fost 
chemat la telefon. Centralista avea toate datele de care 
aveam nevoie. De la telefonul din căsuţă se primise un 
mesaj pe la zece în seara anterioară şi se ceruse un număr 
la Londra. Veddle vorbise cam şase minute, dar centralista 
nu ştia cu cine. Se ştia numărul, deci am aflat uşor că era 
un mic hotel lîngă gara Paddington. Nu locuia nimeni cu 
numele Wills, dar portarul lăsase scris că un anume domn 
Staines fusese căutat la telefon pe la zece seara. Dl. 
Staines nu era la hotel atunci cînd am telefonat eu. Nu am 
vrut să risc aşa că am luat legătura cu Yard-ul imediat şi am 
trimis doi ofiţeri să-l ridice pe dl. Staines şi să vadă cit de 
mult seamănă cu Wills. Cînd m-am întors, dl. Voss 
elaborase deja o nouă teorie care semăna aşa de mult cu a 
mea încît mă întrebam dacă nu vorbisem cu voce tare. 

— Sînt sigur că şi Wills este amestecat în asta, a zis. Nu 
m-aş mira să fie cel care i-a furat barca lui Garry Thurston - 
majordomul mi-a spus că a fost găsită amarată pe Flash. 

— In cazul acesta, am spus eu, Wills a auzit ultimele 
cuvinte ale fratelui său. Dar de ce a plecat fără Veddle este 
un mister. 

Voss a revenit la povestea cu publicitatea şi părea 
foarte cinstit. 

— Sooper, trebuie să-ţi dai seama că am o minte de om 
de ştiinţă. Poate nu sînt un bun detectiv, dar am darul de a 

deduce. De cind nu-mi mai pot folosi picioarele mi-am 
petrecut timpul rezolvind probleme mai complicate decit 
asta. Mai mult decit oricind, cred câ dacâ ziarele nu scriu 
despre uciderea lui Veddle pînă miine ai asasinul. 

— Vrei să spui că l-a ucis Wills ? am întrebat 

A dat din cap. 

— Bineînţeles că nu. Wills era sigur complice. A venit 
pe rîu cu barca azi noapte ca să-l ia pe fratele lui. Aţi 
verificat la centrala telefonică, nu-i aşa ? Fără să mă fi 
mişcat din această cameră să mi se fi spus ceva de către 
cineva care v-ar fi ascultat conversaţia, pot să spun că aţi 
întrebat la centrală ce mesaje s-au schimbat azi noapte 
între căsuţă şi o destinaţie necunoscută. 

Am rinjit. 

— Nu, nu fac presupuneri, vă spun sigur, a spus dl. 
Voss şi faţa lui era din ce în ce mai roşie, părul alb îi era 
zbirlit de emoție. Şi pun pariu că ai aflat că l-a sunat pe 
fratele lui, sau dacă n-ai aflat îţi spun eu că aşa este. L-a 
rugat pe fratele lui să vină să-l ia. lar fratele lui a venit cu 
barca. 

— De ce nu pe şosea ? 

— Drumurile sînt supravegheate, nu ? Ce şanse are o 
maşină să treacă pe o distanţă de o milă de acest loc ? Nu, 
a venit pe rîu, probabil cu o barcă cu visle - trebuie să fi 
avut o barcă cu visle ca să poată ajunge să fure ciudâtenia 
lui Garry Thurston. A adus-o pînă unde ai găsit-o şi s-a 
întîlnit cu fratele lui care probabil s-a întors la căsuţă să-şi 
ia valiza sau ceva. Ai găsit vreo valiză, apropo ? Cred că da. 
Se poate să-i fi dat povestea crimei lui Wills care a plecat cu 
barca cu rame înaintea celei cu motor convins că fratele lui 
o să scape. 

— Nu văd de ce să ascundem această poveste de 
presă, am spus. 

— Chiar nu vezi ? 

Vocea lui Max Voss era foarte liniştită. 

— Eu, da ! Doi oameni au fost ucişi, amândoi de aceaşi 
mînă. A bătut în masă, accentuind fiecare cuvint. Singura 

persoana care cunoaşte asasinul este Wills. Publicâ vestea 
ca Veddle a fost gasit mort şi Wills va ieşi la suprafata şi va 
avea aceeaşi soartă ca şi Field şi fratele lui ! 

Era un punct de vedere nou. Nu mă gindisem că Wills 
se ascunde de altcineva decit de Superintendentul Minter. 
Mie nu-mi place ca teoriile mele să fie răsturnate de 
altcineva. Nimic nu mă deranjează mai mult decît să lucrez 
un caz pînă cînd fiecare amănunt este clar şi apoi cineva 
să-mi arate că ceva nu este în ordine. Dar dl. Voss era un 
om pe care îl respectam şi cu cit îl vedeam mai mult cu atit 
îl respectam mai mult. N-am încredere în detectivii amatori, 
cei despre care citeşti în cărţi, dar dacă ar trebui să lucrez 
cu unul din ei aş vrea să semene cit mai mult posibil cu di. 
Voss, pentru că fără îndoială îi mergea mintea. 

M-am gîndit că Marjorie Venn İntirziase cînd a apărut la 
Lone House în dimineaţa aceea, dar adevărul este că mă 
sculasem aşa de devreme încît ora zece dimineaţa mi se 
părea mijlocul zilei. Făcusem o copie după ceea ce scria pe 
hîrtie şi i-am arătat-o. A fost uimită, deşi şi-a amintit cîteva 
ocazii cînd Veddle a încercat să facă cunoştinţă cu ea. 
Fusese o dată la un cinema la Reading (într-o sîmbătă după 
amiază şi se dusese la Reading cu autobuzul) şi Veddle se 
aşezase lîngă ea. 

O vreme nu i-am spus că omul este mort. De fapt a 
aflat de la unul dintre servitori şi a venit la mine foarte 
tulburată. Vedeam că povestea o calcă pe nervi şi mă 
întrebam dacă să nu-i dau voie să plece la Londra. Avocatul 
domnului Field urma să vină în ziua aceea şi deoarece 
moştenise banii domnului Field putea să-şi permită să stea 
la cel mai bun hotel din oraş şi ştiam că avocatul îi va da 
bani cash. Dar cînd am făcut propunerea nici nu a vrut să 
audă de ea. 

Vorbind întîmplător de Garry Thurston am înţeles de ce 
nu voia să plece. Am văzut-o roşind şi am bănuit că ea şi 
Garry sînt prieteni mult mai apropiaţi decît recunosc. 

Cred că a bănuit ideea mea pentru că a schimbat 
subiectul. 

— Nu sînt de loc nervoasă şi ar fi mai bine să stau aici 
pînă cînd se termină povestea asta îngrozitoare, a spus. 
Nici nu mă gîndesc să plec înainte ca toate afacerile 
domnului Field să nu fie puse la punct. 

In după amiaza aceea am avut o lovitură. Inspectorul 
nostru şef este un om foarte amabil, dar nu este un om 
sensibil. Pentru că dacă ar fi fost nu l-ar fi trimis pe 
Superintendentul Gurly să exercite ceea ce el numea un 
control general. 

Gurly îmi este superior. Nu am nimic de spus împotriva 
lui; este un tată bun şi un soţ acceptabil. Este gras şi mie 
nu-mi plac oamenii graşi, deşi am cunoscut unii cu care m- 
am înţeles. Cu Gurly însă nu mă puteam înţelege de cînd 
eram amindoi simpli poliţişti. Era genul de om care le ştie 
pe toate, numai că nu ştie cît de puţin ştie şi bineînţeles 
cînd a venit primul lucru pe care l-a făcut a fost să schimbe 
totul, să dea ordine oamenilor mei şi în general să fie 
cumplit de nefolositor. 

Fusesem în multe cazuri cu Superintendentul Gurly dar 
nu găsisem un mod de-a mă înţelege cu el. Dacă lăsai cazul 
baltă şi te întorceai la Yard însemna că trebuie să te întorci 
peste cîteva zile şi să repari tot ceea ce făcea el plin de cele 
mai bune intenţii. Dacă te plingeai şefului, ţi se spunea: 
„Ştii cum este el, vezi cum faci.” 

S-a învirtit prin casă pînă tirziu şi după ce a intrat în 
birou, a spus: 

— Cred că am să iau şalupa şi am să mă duc pe rîu în 
jos, Minter. 

— Ştii să inoti ? l-am întrebat, dar cînd mi-a spus „Nu” 
mi-am dat seama că nu are rost pentru că oamenii graşi 
plutesc. 

Aranjasem să dorm în seara aceea la Lone House şi 
după ce s-a terminat cina Gurly s-a întors plin de idei ca un 
ou stricat de parfum. Marjorie Venn se întorsese la ea 
acasă, aşa că am putut să folosesc toate cuvintele urite pe 
care le doream fără să jignesc pe nimeni. Oricum nu-l 

puteai jigni pe Gurly cu una cu două. Dacă am vrut 
vreodată să omor pe cineva a fost el cînd a spus: 

— Am toate firele în mînă, Minter - de fapt, cred că 
mîine dimineaţă pot să emit un mandat. 

— Minunat, am spus. Dumneata afli totul într-o 
jumătate de oră. Cine l-a ucis pe John Field ? 

S-a uitat la mine şi a dat din cap şi ştiu că atunci cînd 
Gurly dă din cap are să spună o prostie atît de mare încît ori 
rizi ori ti se face greață. 

— O fată, a zis. 

Am căscat gura la el. 

— Cine ? Miss Marjorie Venn ? 

A dat din cap. 

— Nu ti se pare evident ? a întrebat. Mâ mir că nu ţi-a 
venit ideea asta mai devreme, Minter. 

S-a sprijinit de masă, dar este atit de gras încît a 
scîrţiit. Simteam că şi eu crăp. 

— Era în casă cînd s-a comis crima, nu negi asta. Era 
închisă în cameră, da, dar ce o putea împiedica să încuie 
uşa şi să arunce cheia pe fereastră ? 

— Singurul lucru care putea s-o împiedice este faptul 
că această cheie era în buzunarul celui mort, am zis, dar el 
nici n-a clipit. 

— Poate că erau două sau trei chei, a spus. Cine 
beneficiază după moartea lui ? Ea ! Se ştie că nu-l plăcea, 
Minter. Are un iubit în vecini. N-am aflat încă cine este... 

— Ţi-ar mai fi trebuit cinci minute, am spus, dar, bietul 
om, genul acesta de lovituri nu-l atingeau. 

— A fost ucis cu sabia din Tuna, a început iar, dar l-am 
oprit. 

— Omul care l-a ucis pe John Field şi-a lăsat amprenta 
piciorului gol afară în faţa uşii. Nu a fost o femeie, ci un 
bărbat. Sooate-ti prostia asta din cap, Gurly. 

— Vreau să-i pun două sau trei întrebări, a spus şi a 
scos din buzunar o agendă pe care cred că o umpluse deja. 
Vrei s-o aduci aici ? 

— A plecat, am spus rece. 

— Atunci trebuie adusă înapoi. 

Capitolul X 


Cînd Gurly este într-o asemenea stare nu te poţi 
înţelege cu el. Avea tot dreptul să dorească să-i pună 
întrebări lui Marjorie Venn şi nu puteam să-l opresc. Pe de-o 
parte ar fi sunat rău în raportul lui dacă i-aş fi pus vreun 
obstacol în cale, aşa că după ce am încercat să-l conving să 
lase lucrurile pînă a doua zi am fost de acord să mă duc cu 
el pînă acolo unde locuia Miss Venn. 

— Pînă dimineaţă poate fi plecată, a spus Gurly. 

Mi s-a părut o pierdere de timp să-i răspund. 

O maşină a poliţiei ne-a dus în satul în care Marjorie 
Venn locuia la o văduvă care avea un mic magazin. Marjorie 
avea cele două camere bune ale casei pe care şi le 
mobilase singură, după cum îmi spusese. 

Magazinul era închis, dar am bătut la uşa propietăresei 
şi i-am spus de ce venisem. S-a uitat la noi surprinsă. 

— Miss Venn a plecat la Londra - a plecat acum o oră şi 
jumătate şi şi-a luat toate lucrurile cu ea, nu se mai 
întoarce. 

Nu puteam să cred că Marjorie Venn plecase fără să-mi 
spună nici o vorbă, mai ales după ce îmi spusese în după 
amiaza aceea. Îmi dădusem toată osteneala s-o conving să 
plece la Londra, dar spusese că rămîne pună cînd se vor 
clarifica toate problemele lui Field şi, iată, fără nici cel mai 
mic anunţ plecase. 

— Ce ţi-am spus ? a zis Gurly. Am ştiut eu, băiete. N-ar 
fi trebuit s-o scapi din vedere... 

Nu i-am dat nici o atenţie. 

— Cum a plecat ? Cînd s-a hotărît ? am întrebat-o pe 
văduvă. 

După cîte povestea, i se adusese un biletel şi plecase 
fără să-şi pună nici pălăria. Fusese plecată de un sfert de 
oră şi cînd s-a întors părea agitată şi s-a dus direct în 
camera ei şi a început să-şi facă bagajele. Proprietăreasa 

ştia asta pentru că urcase cu un pahar de lapte pe care fata 
îl bea de obicei înainte de a merge la culcare. A găsit-o 
punîndu-şi lucrurile în valiză şi Marjorie i-a spus că fusese 
chemată la Londra de urgenţă şi că urma să vină s-o ia o 
maşină. A venit peste cîteva minute. 

Proprietăreasa nu ştia ce fel de maşină, pentru că 
venise prin sat şi trăsese pe partea opusă a drumului şi nu-i 
văzuse decit farurile din spate. Marjorie îşi dusese valiza 
pînă la maşină şi-i plătise femeii banii de chirie. Asta-i tot ce 
ştia proprietăreasa. 

M-am dus la hanul din sat, dar n-am găsit pe nimeni 
care să fi văzut maşina. Nici măcar polițistul din sat nu 
putea da nici o informaţie. Deşi satul nu era pe o şosea 
principală treceau multe maşini pe stradă. 

Vestea m-a năucit, dar Gurly se îneca de bucurie. 

— Ce ţi-am spus ? a strigat el. Ea este ! A aflat că sînt 
aici şi... 

— E suficient să se sperie orice femeie, am miriit la el, 
dar nu cineva ca Miss Venn. 

Ne-am dus cu maşina pînă la primul post de control, 
dar n-au putut să ne spună nimic. Trecuseră un număr de 
maşini, dar nici una atit de suspectă încît sergentul de 
serviciu s-o oprească. 

— Maşina se poate s-o fi luat-o pe un drum ocolit, a 
sugerat Gurly. Măcar asta era o sugestie inteligentă. 

Erau o duzină de drumuri laterale, dar dacă nu se 
plimba în cerc maşina trebuia să treacă printr-unul din 
baraje. 

Mergând înapoi spre casă, Gurly şi-a dat drumul - era 
mai mult decit îmi aminteam vreodată. 

— Aşa se întîmplă întotdeauna - evidenţa scapă unui 
poliţist obişnuit, a zis. În clipa cînd am venit, bănuielile mele 
au căzut asupra fetei. M-am gîndit în multe feluri şi am 
ajuns la concluzia că singura persoană care ar fi putut să-l 
ucidă pe Field... 

— Şi să-l împuşte pe Veddle ? 

— De ce nu ? a răspuns Gurly. 

Era genul de om care, dacă intra într-o controversă şi 
se trezeşte incoltit, ridicâ vocea. A strigat tot drumul pinâ la 
Lone House. 

Dupâ cite ştiam, fata nu avea prieteni la Londra şi 
singurul lucru de făcut era ceea ce făcuse Gurly - să se 
transmită o descriere la toate hotelurile şi să ne anunţe 
sosirea ei. Gurly ar fi trimis un ordin de „reţinere şi 
arestare” dar l-am oprit. Oricum este poliţist şi nu voiam ca 
Scotland Yard-ul să pice prost. 

Din toate căutările noastre din acea zi unul sau două 
lucruri importante ieşiseră la lumină. Primul că Veddle era 
omul care trăsese în mine şi în Max Voss. Folosise un pistol 
automat. Cartuşul îi arsese şi îi înegrise mîna. Încercase să 
îndepărteze pata dar era vizibilă; drept dovadă a teoriei 
mele am găsit în căsuţă o cutie în plus de muniţie. 

Gurly şi cu mine ne-am dus împreună şi am fost invitaţi 
la masă de dl. Voss. Înainte de a merge i-am spus 
superintendentului despre rugămintea domnului Voss şi 
bineînţeles a avut o părere diferită de mine. 

— Sînt de acord - se face prea multă publicitate cu 
problemele poliţiei, Minter. Reporterii vin şi preiau o 
poveste senzationalâ şi culeg tot meritul nostru. 

Era totuşi ceva curios în crima de la Lone House - nu 
apăruseră decit doi reporteri din zonă. De obicei, în cazuri 
de felul acesta toată zona este plină de ziarişti, dar trebuie 
să vă amintiţi că nu s-a numit „Misterul casei singuratice” în 
primele două trei zile. În afara poliţiei numai patru oameni 
ştiau cum fusese comisă crima - nici măcar servitorii nu 
ştiau decit că domnul Field fusese găsit mort, pentru că 
erau toţi plecaţi la ora crimei şi i-am făcut să păstreze 
secretul promitindu-le că nu-şi vor pierde posturile (Miss 
Venn a făcut asta pentru mine) dacă vor tăcea din gură. 

Aşa că nu cred că povestea ajunsese în presă, deşi am 
aflat mai tîrziu că un reporter local telefonase ceva unui 
ziar de seară. 

Mai era un motiv pentru care credeam că presa nu va 
pomeni despre uciderea lui Veddle. Marile cazuri ale poliţiei 

merg de obicei cite trei şi tocmai atunci cazurile Tinnings 
ocupau o grămadă de loc în ziare - era vorba despre o 
otrăvire în care era implicată o actriţă la modă şi după cite 
ştiam toate vedetele presei londoneze erau grupate într-un 
orăşel la nord de Londra unde locuia suspectul. Dar, după 
cum am spus, nu aveam dreptate. 

Una dintre primele întrebări pe care mi le-a pus dl. 
Voss cînd am intrat a fost dacă este ceva despre uciderea 
lui Veddle în ziarele de seară. | se trimiseseră toate de la 
Londra şi nu era nici o referire la crimă, dar se temea să nu 
fie în ediţiile de mai tirziu. Nu puteam să-i spun pentru că 
nu citisem ziarele decit dacă prezentau un proces în care 
un judecător se referea la mine în mod special. 

A doua zi am aflat că pe prima pagină a unui ziar de 
seară se etalase toată povestea. 

Desigur, Gurly şi dl. Voss s-au împrietenit. Gurly are o 
slăbiciune pentru cei cu bani. Îl rugăseam să nu discute 
cazul cu Voss, pentru că nu doream să-i fac probleme; dar 
nu ne aşezasem la masă de cinci minute cînd Gurly a 
început să-şi prezinte teoriile şi deductiile. 

— Cunoaşteti fata, domnule Voss ? 

Voss s-a uitat la el rapid. 

— Miss Venn ? Da, de ce? 

Gurly a zimbit şi şi-a răschirat minile lui durdulii. 

— Cine altcineva ar putea fi ? 

Am crezut că Voss o să aibă un atac. 

— Nu vreţi să-mi spuneţi ca o bănuiţi pe Marjorie 
Venn.... 

Cred că a vrut să spună ceva urit dar s-a abținut. 

—Ba da, a spus Gurly, şi faptul că a dispărut astă- 
seară... 

Voss s-a îndepărtat de masă şi s-a holbat la colegul cel 
greu de cap. 

— A dispărut ? Ce vreţi să spuneţi ? 

Am crezut că este timpul să intervin. 

— A plecat, domnule Voss - a plecat în mare grabă. 

— Cînd ? 

A întins mîinile, a apucat marginea meseii şi a tras 
scaunul pe rotile înapoi unde fusese şi părea să-i fi trecut 
supărarea. 

Gurly i-a spus, deoarece Gurly este genul de om care 
dacă nu vorbeşte moare. 

— Spune-mi doar ce s-a întîmplat cu această tînără. Mă 
interesează foarte mult; de fapt doream să te rog să mi-o 
prezinti. Ar putea dori să lucreze... 

— Să lucreze ! a zis Gurly. Dar dragul meu, asta-i 
problema - ea este moştenitoarea. 

— A lui Field ? 

N-am văzut niciodată o asemenea privire plină de 
neîncredere pe faţa unui om. 

— l-a lăsat toţi banii, a continuat Gurly repezindu-se pe 
drumul rezervat celor săraci cu duhul. Asta-i părerea mea. 
Avea totul de cîştigat prin moartea lui... 

A continuat să trăncănească, dar Voss nu-l mai asculta. 
Se uita fix la mine. 

— Nu mi-ai spus aceste lucruri, domnule Minter, a spus. 
Ce veşti uimitoare. De ce i-a lăsat toţi banii ? Era ceva în 
neregulă ? 

Fiecare întrebare era ca o pocnitură de bici şi pentru că 
nu voiam să explice Gurly, i-am spus exact atit cit 
consideram că trebuie să ştie cineva din afară. L-am văzut 
răsuflînd uşurat înainte să fi terminat. 

— Conştiinţa, deci ? Tatăl fetei a fost asociatul lui, zici ? 
Asta complică lucrurile. 

— Îţi răstoarnă soluţia favorită ? l-am întrebat şi a dat 
din cap. 

Apoi, fără a ne preveni, a schimbat subiectul. 

— L-ai mai văzut pe Garry Thurston ? N-a fost azi pe 
aici. Cred că ar trebui să afle despre dispariţia domnişoarei 
Venn - i-ati spus ? 

L-a chemat pe majordom care a venit cu telefonul; 
avea un fir lung şi la capăt o fişă pe care a introdus-o în 
priza din perete. 

N-am spus nimic. Doream sâ ştiu ce va spune domnul 
Garry Thurston şi aş fi dat orice să pot asculta şi să-i aud 
reacţia - ăsta-i cuvîntul, nu ? 

Voss a bătut nervos în furcă şi a obţinut imediat 
legătura. A pus una sau două întrebări şi mi-am dat seama 
că vorbeşte cu un servitor. 

— Garry s-a culcat. A acoperit receptorul cu mîna. Crezi 
că ar trebui să-l trezesc ? 

Inainte de a-i putea răspunde, vorbea iar. 

— Da. Spune-i că vreau să vorbesc cu el. Este foarte 
urgent. 

A aşteptat putin apoi a zis: 

— Bună ! Tu eşti Garry ? Voss la telefon. 

A tăcut o vreme, ascultind ce-i spunea Thurston la 
celălalt capăt. 

— Da, a spus în cele din urmă şi apoi iar „da”. 

La un moment dat a încercat să-l întrerupă pe Thurston 
dar nu a pus întrebarea pe care ştiu că o avea pe buze. L- 
am văzut palid, a încruntat din sprincene, dar n-a spus 
nimic din care să deduc despre ce vorbea. Apoi, spre 
surprinderea mea, a spus: „În regulă” şi a închis telefonul. l- 
a dat telefonul majordomului şi mi-a întîlnit privirea. 

— Ei bine, am spus, se pare că nu l-ai anunţat despre 
Miss Venn ? 

N-a răspuns o vreme ci m-a privit. 

— Nu, nu i-am pus nici o întrebare, mi-a spus tot ce 
doream să ştiu, a zis. Miss Venn s-a dus la Londra sfătuită 
de Garry Thurston. S-a dus pentru că ela crezut că ea este 
în pericol şi... 

Pac ! 

Geamul ferestrei s-a spart şi s-a făcut aşchii. Ceva a 
lovit sticla din faţa lui şi i-a retezat gitul ca şi cînd l-ar fi 
tăiat un cuţit. Pentru a doua oară în douăzeci şi patru de 
ore cineva trăgea în el. 

Capitolul XI 


Cit de repede poate gîndi un om? Nu trecuse nici o 
secundă între focul de armă şi momentul în care am sărit în 
picioare, am călătorit aproximativ douăzeci de mii de mile, 
am trecut în revistă viaţa lui Field şi am revăzut fiecare 
detaliu al uciderii sale şi am ştiut cine este criminalul. Am 
ştiut cine este stînd la acea masă pe jumătate întors către 
fereastra zdrobită. Ştiam de ce fusese folosit acel semnal 
fumigen în pădurea Tadpole şi de ce găsisem amprenta 
unui picior de bărbat în faţa biroului lui Field. 

O secundă ? Poate o zecime de secundă. Nu pot să-l 
nedreptâtesc pe Gurly - ieşise din cameră înainte de a zice 
pis şi nu eram departe în urma lui. Am zburat pe hol, pe 
terasă - nu se vedea nimeni. Locul era negru ca smoala, nu 
se vedea nimic. Singura speranţa erau oamenii care erau 
de pază pe malul rîului aproape de pădure, poate au auzit 
împuşcătura şi l-au văzut pe cel care trăsese, dar deşi au 
venit în grabă spre casă nu s-au întîlnit cu nimeni. 

Era aproape ora unu cînd am plecat de la Voss. Am 
vrut să-mi instalez oamenii în casă dar nici vorbă cu Gurly. 

— Stau eu cu dl. Voss, a spus, şi dacă nu sînt la fel de 
bun ca doi poliţişti obişnuiţi ar fi timpul să ies la pensie. 

Aveam părerea mea despre acest subiect dar nu i-am 
spus-o. Dar l-am luat de o parte şi i-am spus că pentru 
următoarele douăsprezece ore nu trebuia să-l scape pe 
Voss din ochi. 

— Ar fi bine să ai armă, i-am spus. 

A hohotit de ris. 

— Dacă-l văd pe cel care a tras o să-i pară rău chiar 
dacă ar avea două arme. 

Ceea ce era minunat dar nu m-a impresionat de loc. 

A intrat în dormitorul lui Voss şi a tras jaluzelele. | s-a 
adus un pat de campanie şi de îndată ce Max Voss a intrat 
în cameră şi-a pus patul de-a latul uşii. 

O multime de oameni cred câ am curaj, dar nu am. İmi 
era putin teamâ cind am mers spre Flash, deşi erau doi 
poliţişti cu mine, pentru că ştiam că undeva în întuneric 
pîndea cel care încercase să-l ucidă pe Voss. 

Muream de somn, dar înainte de a mă culca mai 
aveam citeva treburi de făcut, şi una dintre ele era să mă 
uit la banii pe care îi găsisem în buzunarul lui Veddle, să-i 
număr şi să-i sigilez gata de a fi trimişi la Yard dimineaţa. 

Număratul banilor mi-a luat mai mult decît am crezut - 
era ora două - deoarece banii vorbeau şi-mi confirmau ceea 
ce gindisem în clipa în care s-a tras. 

La două jumătate eram în pat, dar nu puteam să dorm. 
să fii peste măsură de obosit este la fel de rău cu a nu fi 
obosit de loc. Stăteam gindindu-mâ la Veddle şi John Field şi 
la Marjorie Venn, mult mai des decit la oricare dintre ei doi. 

M-am gîndit să mă scol şi să-mi fac ceai sau să beau 
ceva tare, dar m-am întors pe partea cealaltă încercînd să 
dorm. 

Ca măsură de prevedere îmi pusesem oamenii la 
jumătatea drumului între casă şi pădurea Tadpole. Nu ştiu 
dacă mă bucur sau îmi pare rău că am făcut asta. 

Nu puteam să dorm. Eram ca o zdreanţă, m-am sculat 
şi m-am dus la fereastră. Incepea să se crape de ziuă. Era 
suficientă lumină ca să apară umbre. Am crezut că este un 
copac în mijlocul pajiştii - un copăcel pe care nu-l 
observasem - cînd am văzut că se mişcă spre marginea 
apei. 

— Cine eşti? am strigat. Stai că trag. 

Nu aveam armă, dar am crezut că ameninţarea va fi 
suficientă. Apoi am văzut că era o femeie care alerga spre 
rîu şi inima mi-a sărit din loc pentru că am recunoscut-o İn 
lumina zorilor - era Marjorie Venn ! 

M-am repezit afară din cameră, am aprins luminile şi 
am alergat pe scări. Uşa care ducea spre pajişte era larg 
deschisă, la fel şi uşa biroului. Cînd am ajuns pe pajişte nu 
se vedea nimic. La marginea rîului nici urmă de barcă. 

Am fluierat dupâ cei doi oameni. İnainte sâ vinâ ei am 
venit înapoi în casă şi am intrat în birou. Uşa seifului era 
larg deschisă. În seif fuseseră un număr de documente şi 
nu puteam să-mi dau seama dacă fusese luat ceva. Apoi, 
uitîndu-mă spre şemineu am văzut o grămăjoară de cenuşă 
care mai fumega încă. 

Ştiţi cum arde hirtia: literele sînt strălucitoare pe un 
fond negru. Nu aveam nevoie de ochelari pentru a-mi da 
seama că cenuşa care fumega era testamentul lui John 
Field, testamentul în care îi lăsase toţi banii lui Marjorie 
Venn. 

Îmi aminteam că era în seif. Îmi aminteam că Marjorie 
avea o cheie de la seif şi o cheie de la uşa din faţă. 

Cînd am terminat am auzit că eram strigat de pe malul 
apei şi le-am ordonat să traverseze deoarece barca cu 
motor era pe partea cealaltă a lacului. Nu văzuseră pe 
nimeni, nu auziseră nimic, decit strigătul meu. 

Se luminase şi lucrurile erau mai vizibile. Eram sigur că 
era imposibil s-o mai prind pe Marjorie, aşa că, după ce le- 
am dat oamenilor nişte ordine m-am întins pe canapea şi 
am adormit în cîteva minute. 

Cred că unui bâtrin nu-i trebuia aceeaşi perioadă de 
somn ca unui tînăr. M-a trezit cînd ceasul din birou bătea 
şapte. 

Luasem un capac de sticlă care se afla peste o lucrare 
sculptată în fildeş şi o pusesem peste cenuşa din cămin 
înainte de a adormi. Natura documentului era la fel de clară 
ca şi lumina zilei. Era testamentul şi mă întrebam dacă un 
testament ars poate fi dovedit. Dar oare Marjorie Venn 
dorea să-l dovedească ? O clipă m-am întrebat dacă ea sau 
negresa arseseră o avere. Nu - nu o puteam confunda pe 
Marjorie. 

În timp ce servitorii pregăteau micul dejun, m-am 
aşezat la masă, am luat nişte hirtie şi am scris cazul aşa 
cum îl vedeam eu. Asta este o slăbiciune de-a mea. Vreau 
să fie totul în ordine. Într-o jumătate de oră tot cazul îmi era 
limpede. Exact ceea ce fusese începutul problemelor şi care 

pentru mine era sfârşitul. Nu era un document foarte lung: 
mi-au trebuit nouă minute să-l citesc inspectorului şef (l-am 
sculat din pat) şi să-mi primesc instrucţiunile de la el. 

Şeful nostru este un om foarte rezonabil care are 
încredere în subalternii săi şi se pare că nu-l trimisese pe 
Gurly, ci Gurly venise din proprie iniţiativă cu promisiunea 
că nu se amestecă în treburile mele. Poate că şeful mintea, 
dar suna adevărat. 

Am terminat de vorbit la telefon, m-am dus sus, am 
făcut baie şi m-am ras. Cînd am eoborit cei doi paznici de 
noapte aşteptau să fie eliberaţi din post. Dacă se aşteptau 
să-i trimit la culcare au avut o dezamăgire. Am traversat 
lacul cu ei şi ne-am dus împreună acasă cu dl. Voss. 

Obişnuia să se scoale devreme, iar personalul lui era 
deja treaz cînd alţi servitori abia se întorceau pe partea 
cealaltă. Chiar şi majordomul era la post. 

— DI. Gurly doarme încă, a spus. 

— La ce oră se scoală dl. Voss de regulă ? am întrebat. 

Mi-a spus că de obicei bea ceaiul de dimineaţa la ora 
opt dacă a stat seara tirziu şi la şapte dacă s-a culcat 
devreme. 

— Tocmai îi duceam ceaiul, a spus el. 

Gurly sforăia ca un porc. Nu l-am lovit pentru că era 
mai în vîrstă decit mine. Doar m-am strimbat la el de citeva 
ori - asta nu jignea pe nimeni. 

l-a trebuit mult să se trezească. 

— Bună, Minter, a mormăit. Nu era în cea mai bună 
formă dimineaţa. 

— Ce face ? 

l-am spus că am venit să-l văd pe Voss, aşa că s-a dat 
la o parte. 

— Nu l-am auzit toată noaptea, a spus, în timp ce eu 
bateam la uşă. 

— Se pare că nu ne aude nici acum, am spus şi am 
bătut iar. 

Nu s-a auzit nici un răspuns. 

Am bătut cu pumnii, dar n-am primit nici un răspuns. 
Uitindu-mâ pe gaura cheii, am văzut că era cheia în broască 
şi l-am trimis pe majordom după o bară. Ştiam că era una 
pe coridor. 

Cu bara am forţat uşa şi am intrat. Camera era goală, 
luminile erau aprinse, iar perdelele trase împiedicau să 
intre lumina zilei. Dar camera era goală iar în pat nu se 
dormise. Max Voss dispăruse la fel de complet şi de 
misterios ca şi Marjorie Venn! 

Capitolul XII 


Trăgînd perdelele, am văzut jaluzelele deschise şi una 
din ferestre larg deschisă. Nu era nici o scară sprijinită 
galerie. Ştiam asta pentru că aş fi văzut-o venind spre casă. 

Gurly tremura de emoție. 

— Cum l-au luat ? Este un om greu de cărat şi n-am 
auzit nici un sunet. Uită-te la balustradă, probabil are sînge 
pe ea... 

Îi dădea ordine majordomului cînd am plecat. 

Mi s-a adus maşina lui Voss în faţă şi m-am dus direct 
la Garry Thurston. Bănuiam că va fi treaz şi aşa era. Se 
plimba pe pajiştea din faţa casei, cred că era afară de o 
bucată de vreme, pentru că purta pantaloni de tenis şi mi-a 
spus calm că se răcoreşte după un set. 

— Doamna Field joacă tenis ? l-am întrebat rece şi a 
zimbit. 

— Doamna Field a plecat la Londra aseară, ca şi fiul ei, 
mi-a răspuns. Mi-a spus tot ce doream să ştiu. Nu a fost 
foarte plăcut pentru mine, dar înainte de venirea ei 
credeam mai rău. 

Într-un fel m-am răstit la el. 

— Parcă ar fi capitolul întîi dintr-un roman de groază, 
am spus. 

— Ultimul capitol, a răspuns. Sper că nu v-am creat 
prea multe probleme domnule Minter - n-am avut intenţia. 
Adevărul este că au fost cîteva zile îngrozitoare şi am fost 
aşa de preocupat de propriile mele probleme încît nu prea 
mi-a păsat de sentimentele altora. Ce mai face dl. Voss ? 

Nu i-am răspuns. 

— Doreati să mă vedeţi pentru ceva anume ? 

— Da, am spus. Tinere, te previn că umblu după un 
criminal. N-am nici un respect nici pentru dumneata, nici 
pentru conacul dumitale sau pentru banii dumitale... 

— Orice este al vecinului tâu, a zimbit. İmi dau seama 
de asta, domnule superintendent. Te pot ajuta pinâ la un 
punct şi-ţi pot spune adevărul pînă la un punct. Dincolo de 
asta, nu mai promit nimic. 

A tras două balansoare şi punîndu-le unul în faţa 
celuilalt, s-a aşezat într-unul din ele. Nu aveam chef să 
stau, iar un om care stă în picioare are un avantaj asupra 
celui pe care-l interoghează. Unul dintre cei mai buni 
avocaţi din barou mi-a spus asta. 

— Aseară, am spus, Miss Marjorie Venn a plecat de 
acasă în mare grabă... 

— Într-o maşină, a spus Garry Thurston. Cineva i-a 
trimis un biletel şi acel cineva eram eu. Doream s-o văd în 
mod deosebit şi aveam să-i spun ceva care a făcut-o să 
plece cu mine. 

Franchetea lui mi-a tăiat respiraţia. 

— Dumneata ai adus maşina pentru ea ? 

A încuviinţat. 

— Ai dus-o la Londra ? 

— Nu. 

— Unde ai dus-o ? am întrebat. 

S-a uitat către casă. 

— Este aici - de fapt este aici de aseară. 

— Şi n-a părăsit de loc casa azi noapte ? am întrebat 
sarcastic. 

— Cit despre asta, nu pot să vă răspund, a spus Garry 
Thurston. Dacă a plecat cu mine noaptea, puteţi fi sigur că 
a avut un motiv foarte bun. Nu este genul care să facă ceva 
fără motiv întemeiat. 

Obrăznicia lui m-a lăsat fără grai. 

— Este în casă - pot s-o văd ? 

A încuviinţat. 

— Se schimbă. Am jucat tenis toată dimineaţa. 

— V-aţi apropiat de casa lui Voss ? am întrebat. 

A dat din cap. 

— Nu. 

— Ştiţi unde este Voss acum şi cine l-a luat ? 

S-a uitat la mine drept. 

— V-am spus tot ce aveam de gînd să vă spun, a zis. 
Din fericire nu mă puteţi pune într-o cameră de tortură; mai 
mult decit atît sînt foarte bogat şi influent. Asta nu pentru 
că v-ar impresiona, Sooper. Cînd spun asta vă fac un 
compliment. Dar superiorii dumitale nu vor face greşeala de 
a mă trimite în judecată dacă nu aveţi o bază foarte bună. 
Nu i-am ucis nici pe John Field, nici pe Veddle. Nu am tras în 
dumneata. Cred că Veddle a făcut-o. De fapt n-am făcut 
nimic pentru care să fiu urmărit de lege. 

L-am lăsat să termine şi am spus: 

— Sinteti sigur, domnule Thurston ? am întrebat liniştit. 
Sinteti absolut sigur că în ultimele opt ore nu ati făcut nimic 
pentru care vă pot băga la răcoare ? 

A zimbit iar. 

— Poftiti la micul dejun, a zis, dar nu aveam de gind sâ- 
| las sa mă ducă. 

Doream să văd fata şi nu s-a opus. A coborit în 
bibliotecă la cîteva minute după ce m-am aşezat. 

Marjorie Venn era foarte palidă, dar n-am văzut 
niciodată o fată mai calmă şi mai sigură de sine. 

Arăta cum n-o mai văzusem înainte, cum să spun, 
senină şi mi se părea nouă. 

Mi-a zimbit cînd a intrat şi mi-a întins mîna. Pentru că 
nu eram Gurly i-am luat-o. 

— Şi acum, tînără doamnă, poţi să-mi explici ce ai 
căutat la mine acasă în puterea nopţii ? 

— Urma să fie casa mea, a spus tremurindu-i buzele. 
Da, nu neg, am intrat în birou, am deschis seiful şi am ars 
testamentul domnului Field. 

— De ce naiba ? am întrebat-o. 

— Pentru că nu doream banii. Sint ai soţiei lui. Datorită 
devotamentului ei Field a descoperit mina. Fiecare bănuţ îi 
aparţine ei şi fiului ei. Ar fi fost simplu să accept 
testamentul şi apoi să-i transfer banii şi proprietatea ei, a 
continuat, dar n-am vrut ca numele meu să fie asociat de 
cel al domnului Field în nici un fel. 

Nu-mi puteam lua ochii de la ea. 

— Şi preferi să fii săracă ? 

— Miss Venn nu va fi săracă, a intervenit Garry. Din 
două motive, dintre care unul este că urmează să ne 
căsătorim săptămîna următoare. 

Mi-am jucat asul. 

— Cu consimtâmintul tatălui dumitale ? am întrebat-o 
şi i s-a schimbat culoarea. 

— Da, a spus cu voce joasă, cu consimtâmintul tatălui 
meu. 

Garry Thurston se uita la mine. Îi simţeam privirea pe 
faţă şi m-a impresionat ideea că-l şocasem puţin. 

Apoi am lăsat la o parte toată prietenia şi am început 
s-o întreb. Orice altă fată ar fi fost zguduită dar mi-a 
răspuns atit de inteligent încît peste o jumătate de oră nu 
ştiam mai mult decit la început şi nici nu-mi dăduse ceva de 
care să mă leg şi s-o fac să vorbească. 

Cînd m-am întors la Hainthorpe, Gurly adunase 
jumătate din poliţia din Berkshire şi organizase o căutare în 
stil mare. 

— Caut o fintinâ. Trebuie să fie un parc pe undeva. Un 
grădinar mi-a spus că a auzit că există. 

— Ce să faci cu o fintinâ ? am întrebat. S-au oprit 
robinetele ? 

Dar era genul de om care are nevoie de o fintinâ şi de 
un cadavru pentru a încheia un caz. Adesea cred că Gurly 
şi-a format ideile despre munca unui poliţist din poveştile 
alea senzaţionale care sînt atît de populare acum. 

Nu m-am ostenit să caut fintinâ, dar am făcut un apel 
telefonic, pe lingă cel pe care-l făcusem de la Garry 
Thurston de-acasă. Ştiam cit de puţine şanse am şi nu am 
fost dezamăgit cînd la prânz poliţia ținutului mi-a raportat 
un eşec. Dar ştiam că Londra lucrează şi că orice port şi 
orice tren care ieşea dintr-un oraş sau intra într-un port era 
cercetat căutînd un om. 

După amiază am primit mesajul de la Bixton Cottage 
Hospital. Bixton se află pe malul unui rîu; ar fi unul dintre 

locurile cele mai sănătoase din Anglia, dacă n-ar fi stăvilarul 
care furnizează cam optzeci la sută din accidentele ce 
ajung la clădirea de cărămidă roşie numită spital. Stăvilarul 
este un loc foarte periculos chiar şi la lumina zilei şi de 
două ori periculos pentru un om care vâsleşte în întuneric 
ca să-şi salveze viaţa şi încearcă să ajungă la mal fără a fi 
observat. 

Cînd l-au scos din apă părea atit de mort încît polițistul 
care-l auzise strigind şi alergase după el a crezut că nu mai 
este necesară respiraţie artificala. Dar, fiind amator şi 
pentru că de abia terminase un curs de prim ajutor, a 
încercat şi nimeni nu a fost mai surprins decit el auzindu-l 
pe înecat respirind. 

Şi-a revenit după prînz şi primul nume pe care l-a rostit 
a fost Superintendentul Minter. 

M-a sunat şi m-am dus în mare secret la spital. Am 
aşteptat o oră pentru că doctorul nu voia să-l trezească şi 
tocmai luam ceaiul cu sora şefă cînd o soră a venit după 
mine şi m-a dus într-o mică rezervă. 

— Bună, Wills ! am spus. 

Fratele lui Veddle zăcea pe pat, mai mult mort decit 
viu. Ştiam că este speriat. 

— Erai cam emoţionat aseară, l-am întrebat. Cînd ai 
tras în Voss n-ai nimerit-o. N-ar fi trebuit să-l ratezi. 

S-a uitat într-o parte. 

— N-am tras în nimeni, a spus trist. Nu poţi să 
dovedeşti că am tras în cineva. 

Era adevărat. Dacă voiam să scot povestea de la Wills 
trebuia să renunţ la acuzaţia de împuşcare pînă cînd va 
vorbi şi mi se părea că este prea treaz ca să spună prea 
multe. 

Nu părea înclinat să spună nimic şi mult timp a zăcut 
evitindu-mi ochii şi ignorindu-mi întrebările. Apoi, brusc: 

— Nu ai nimic împotriva mea, Sooper, decît o pedeapsă 
disciplinară - ti-au dat declaraţia fratelui meu ? Era în 
buzunarul meu. Nu cred că au aruncat-o. O am la mine din 
seara în care mi-a dat-o. Ştia că se va întîmplă ceva şi 

spunea că nu-şi asumă nici un risc - scrisese toată povestea 
în caz că era prins sau îl acuzau de ceva. Este scrisă pe 
spatele unui calendar şi lipseşte o pagină. Dar nu este nimic 
împotriva mea, Sooper, poţi să spui ce vrei despre 
împuşcătură şi poţi să fii cît de bănuitor vrei, dar nu poţi 
dovedi nimic. L-am ajutat pe fratele meu; pentru că nu avea 
pe nimeni. Am primit postul de la Lone House nu să-l 
păzesc pe Field ci să aflu ce dorea fratele meu. 

Era perfect adevărat ce spunea Wills, nu aveam probe 
împotriva lui. Nu am găsit niciodată arma cu care a tras în 
Voss, dar în paginile acelea scrise în grabă, pagini pe care 
le-am citit atent în noaptea aceea, am descoperit motivul 
pentru care a tras. 

Capitolul XIII 


Nu voi reproduce documentul cuvînt cu cuvînt. Era 
lung şi multe dintre afirmaţiile lui Veddle nu erau corecte. 

Field şi partenerul lui, Venn (mai tîrziu s-a numit Voss), 
au localizat o mină în Africa. Venn, care era căsătorit cu o 
fermecătoare colonială a trimis-o în Anglia ca să nască şi 
cei doi parteneri şi-au continuat cercetările. Mina a fost 
localizată cu ajutorul unui şef băştinaş cu a cărui fiică s-a 
căsătorit Field. 

El a încercat, de asemenea, să-şi asigure de la socrul 
său şi un depozit de aur din sat, dar i s-a refuzat. Atunci a 
atacat satul conducând un trib ostil. La vremea aceea Venn 
era bolnav şi locuia în coliba şefului. Nu-l interesa ce avea 
să se întîmple cu el. Auzise că soţia lui murise la naştere. 
Atunci şi încă multi ani n-a ştiut că scrisoarea pe care o 
primise fusese scrisă de Field pentru a-l face să se sinucidă. 

Field s-a întors în Anglia, imens de bogat şi convins că 
partenerul lui murise în pădure. Nu şi-a luat soţia neagră cu 
el, dar ea, împreună cu copilul ei, l-a urmat şi l-a găsit. 
Fusese educată de misionari vorbea bine engleză şi nici ea 
nu ştia că Voss era în viaţă. 

E| rătăcise de la un trib la altul, neinteresat de soarta 
lui şi neştiind că partenerul lui găsise şi exploatase mina pe 
care ei o căutaseră şi că atacul împotriva satului fusese 
instigat de Field. A descoperit asta cînd a revenit în sat ca 
negustor şi a primit de la şeful care era pe moarte o 
moştenire care l-a făcut foarte bogat - cea mai mare parte 
a depozitului de aur pentru care Field îşi asumase atitea 
riscuri ca să şi-l procure, pentru că riscurile erau reale. El îşi 
exploata mina cu aprobare de la guvernul congolez şi 
aprobarea i-ar fi fost imediat revocată dacă s-ar fi dat de 
urma sa în revoltă. 

Fără nici un sentiment negativ împotriva omului care-l 
tratase atit de rău, Venn a revenit în Anglia unde accidental 

a aflat adevărul. Scrisoarea pe care o primise în pădure 
spunîndu-i despre moartea copilului său fusese scrisă de 
Field. Soţia lui Venn murise de sărăcie cu un an înainte de 
sosirea lui în Anglia, iar fiica lui era angajata lui Field. 

Aproape de Lone House era de vînzare o proprietate şi 
Voss şi-a alcătuit cu sînge rece planul de a-l ucide pe omul 
care o lăsase pe soţia lui să moară de foame şi care, din 
cîte ştia el, o folosea pe Marjorie Venn. Trebuia să-şi 
pregătească alibiul din vreme aşa că a apărut în zonă ca un 
om care nu mai poate merge decit cu un scaun propulsat 
mecanic. A modificat casa, a instalat lifturi, tot ceea ce 
confirmă ideea de infirmitate şi curînd toată lumea din 
regiune cunoştea povestea invalidului care nu putea merge. 

În felul lui trebuie să fi fost un artist. Mai intilnisem 
oameni de felul ăsta înainte dar Voss sau Venn îi întrecea 
cu mult. A recunoscut terenul, a decis exact în ce mod 
dramatic va avea loc crima şi a aşteptat cu răbdare să 
apară ajutorul adecvat. 

Veddle era omul: a fost puşcăriaş, total necinstit, un 
om care citea scrisorile stâpinului şi care, spre mirarea lui 
Venn, i-a surprins secretul. Din clipa aceea Veddle era 
condamnat - din declaraţia lui se înţelege că avea impresia 
că era un om făcut. 

Voss s-a folosit de ocazie pentru a-şi prezenta planul 
subordonatului său. l-a promis şantajistului bogății 
inimaginabile, deoarece Veddle mai descoperise ceva, şi 
anume că Marjorie Venn era fiica patronului său şi avea să 
fie într-o zi o femeie foarte bogată. A păstrat secretul 
pentru sine şi nu i-a spus lui Voss că ştia asta. In felul lui 
caraghios a încercat s-o cucerească. 

Avea şi el ceva împotriva lui Field, care îl bătuse şi a 
devenit foarte doritor să-şi ajute patronul să se răzbune. 

Vă amintiţi că dl. Voss purta mereu o ciudată jachetă 
marcată şi o pălărie albă ? În ziua crimei Veddle aştepta în 
pădure îmbrăcat exact ca stâpinul său. Cînd scaunul a 
intrat în pădure s-a oprit şi cei doi bărbaţi au schimbat 
locurile. Veddle primise instrucţiuni foarte minutioase. 

Trebuia sa urce dealul, să se oprească la un anume tufiş şi 
să se întoarcă spre o anume piatră astfel încit să stea cu 
faţa la Amberley Church. In această poziţie putea fi văzut 
de la multe mile depărtare. Şi avea şi o vedere bună asupra 
pădurii Tadpole. 

În momentul în care a primit semnalul, urma să 
coboare dealul în viteza a treia. Voss îşi alesese bine omul. 
Wills, detectivul care păzea, fusese îndepărtat, în clipa în 
care scaunul s-a mişcat cu Veddle pe scaun, Voss şi-a 
aruncat haina în carouri şi s-a lăsat în apă. A trecut Flash-ul 
înot şi s-a îndreptat spre birou. 

Poate că avea un cuţit, este greu de imaginat că s-a 
dus fără armă. Dar sabia din Tuna era uşor de apucat. Field 
trebuie să fi fost cu spatele cînd a lovit. 

Vă amintiţi că Voss nu purta altceva decit costum de 
baie. În cîteva minute era în apă şi traversa Flash-ul. Era un 
bun înotător. İn pădurea Tadpole a găsit pistolul fumigen pe 
care Veddle îl avusese în buzunarul hainei şi a tras 
semnalul. Vâzind asta Veddle a coborit dealul şi a intrat în 
pădure. Aici îl aştepta Voss - nu ştiu dacă să îi spun Voss 
sau Venn. Se ştersese pe cap şi pe faţă cu un prosop pe 
care l-a pus în scorbura unui copac. Apoi şi-a pus haina în 
carouri, gulerul fals şi pătura pe genunchi, astfel încît 
nimeni nu ar fi crezut că omul din scaun venise de la un 
capăt al pădurii şi cel care ieşise pe la capătul celălalt nu 
erau una şi aceeaşi persoană. 

Aproape imediat Veddle şi-a pus impermeabilul cel 
lung, şi-a ascuns hainele şi s-a îndreptat spre căsuţa lui. İn 
clipa în care s-a descoperit crima era nevoie să dispară 
Veddle. S-a aranjat totul dar Veddle nu-şi asuma nici un 
risc. A refuzat să plece în aceeaşi noapte şi s-a ascuns în 
pivniţă. 

Nu ştiu cum a descoperit că patronul lui îl păcălea. 
Probabil faptul că eram eu în casă. 

Cînd au început cercetările Veddle şi-a pierdut 
cumpătul. Am găsit banii pe care îi dăduse Voss pentru a 

pleca din Anglia. Am motive să cred că era ascuns chiar la 
Hainthorpe. Abia apoi s-a dus în pivnita câsutei. 

Voss avea probleme - avea nevoie de o nouă sursă de 
bani. Ştiu exact ce se întâmplase cînd am numărat banii 
găsiţi la Veddle - una din bancnote era pătată de cerneală; 
era aceeaşi bancnotă pe care o văzusem la Max Voss. 

Misterul împuşcăturilor de noapte nu a fost niciodată 
pe deplin clarificat. Cred că Veddle este cel care a tras. N- 
aş vrea să cred că Max Voss a tras în mine în pădure şi a 
organizat un fals atac asupra sa, dar şi asta este posibil. 

Era cineva care-i cunoştea secretul. Singurul om din 
lume care n-ar fi trebuit să ştie - Garry Thurston. Garry 
avea un telescop pe terasă şi în după-amiaza în care Veddle 
s-a dus pe Jollyboy Hill în locul stâpinului său, Garry 
Thurston l-a văzut prin telescop şi l-a recunoscut. 

A fost descumpănit pentru că ţinea la Voss. Era uimit, 
apoi a auzit că Field are o soţie negresă şi a aflat adresa la 
care locuia şi s-a dus s-o caute. Ea i-a spus povestea celor 
doi parteneri şi imediat a ghicit că Marjorie Venn era fiica 
lui Voss. Voia s-o scoată din povestea asta. Mai voia să şi 
salveze viaţa tatălui fetei. Nu pot dovedi dacă l-a ajutat să 
scape, dar a plecat din Anglia şi nu s-a mai întors. 

Sînt sigur că l-a ucis pe Veddle cu sînge rece. Veddle 
vorbise cu fratele lui la telefon şi aranjase să se intilneascâ 
în pădurea Todpole. Şi-a făcut valiza, a coborit în pădure, i- 
a dat fratelui său declaraţia. Wills a plecat înapoi spre 
Tamisa neîndoindu-se că fratele lui vine după el. 

Bineînţeles Voss nu dorea ca povestea cu Veddle să 
ajungă în ziare; stia că Wills va fi pe urmele lui. 

Un caz ciudat, un caz nesatisfăcător. Mie mi se pare că 
o crimă este nerezolvată cînd nu este nimeni spinzurat. În 
acelaşi timp, nu mi-ar fi plăcut ca Max Voss să facă 
plimbarea la ora nouă - era totuşi un tip cum trebuie printre 
criminali. 

